cyanic-selkie/wikianc huggingface dataset:
എ.എം.ഡി. മൊബൈൽ പ്ലാറ്റ്ഫോം
പ്യൂമ പ്ലാറ്റ്ഫോം
2008-ൽ പുറത്ത് വന്നു. എ.എം.ഡി.യുടെ മൂന്നാം തലമുറ പ്ലാറ്റ്ഫോം.
അവലംബം
വർഗ്ഗം:എ.എം.ഡി. മൈക്രോപ്രോസസറുകൾ
അമൃതാ ഷെർഗിൽ
ഒരു ഇന്ത്യൻ ചിത്രകാരിയാണ് അമൃത ഷെർഗിൽ. Amrita Sher-Gil (अमृता शेरगिल) (January 30, 1913, – December 5, 1941). ഹംഗറിയുടെ തലസ്ഥാനമായ ബുഡാപെസ്റ്റിൽ ജനിച്ചു. പഞ്ചാബിലെ മജീദിയാ വർഗത്തിൽപെട്ട സർദാർ ഉമാറാവു സിങായിരുന്നു ഇവരുടെ അച്ഛൻ; അമ്മ ഹംഗറിക്കാരിയായ മേരി ആങ്ത്വാനത്തും. പിതാവ് മികച്ച പണ്ഡിതനായിരുന്നു. മാതാവ് ഒരു സംഗീതജ്ഞയുമായിരുന്നു. അച്ഛനമ്മമാരുടെ ഈ സവിശേഷപ്രതിഭാവിലാസം മകളുടെ അഭിരുചിക്കു രൂപം നല്കി. അമൃതാ കൊച്ചുകുട്ടി ആയിരിക്കുമ്പോൾ തന്നെ ചിത്രങ്ങൾ വരയ്ക്കാൻ തുടങ്ങി. ഹംഗറിയിലെ സൗധങ്ങൾ, അവിടത്തെ കെട്ടുകഥകളിലെ കഥാപാത്രങ്ങൾ എന്നിവ ആ ബാലികയുടെ ഭാവനയിലൂടെ രൂപംകൊണ്ടു.
ആദ്യജീവിതം
1921-ൽ അച്ഛനമ്മമാരോടൊരുമിച്ച് അമൃതാ ഇന്ത്യയിലെത്തി. സിംലയിലാണ് ഇവർ താമസം ഉറപ്പിച്ചത്. 1924-ൽ അമൃതാ ഫ്ളോറൻസിൽ പോയി അവിടെയുള്ള ഒരു കലാവിദ്യാലയത്തിൽ ചേർന്നു. എങ്കിലും അവിടെ ഏറെനാൾ കഴിയുവാൻ ഇവർക്കു സാധിച്ചില്ല. സിംലയിൽ തിരിച്ചെത്തിയ ആ പെൺകുട്ടി ഒരു കോൺവെന്റ് സ്കൂളിൽ ചേർന്നു. അധികദിവസം വേണ്ടിവന്നില്ല. ഇവർ അവിടെ നിന്ന് ബഹിഷ്കൃതയായി.
1929-ൽ അമൃതാ പാരിസിലേക്ക് യാത്രയായി. അവിടെ ഇവർ കുറെനാൾ പിയറെ വെയിലന്റ് എന്ന കലാകാരന്റെ കീഴിലും പിന്നീട് ലൂസിയൺ സൈമൺ എന്ന മഹാനായ കലാചാര്യന്റെ കീഴിലും പഠിച്ചു. ആ കാലഘട്ടം ഫലപ്രദമായിരുന്നു. മനുഷ്യരൂപത്തിന്റെ രഹസ്യം എന്താണെന്ന് ഇവർ അന്നു പഠിച്ചു. രേഖയുടേയും രൂപത്തിന്റേയും വർണത്തിന്റേയും പ്രാധാന്യമെന്തെന്ന് ഇവർ കണ്ടുപിടിച്ചു. ഗാഗിന്റേയും സെസാന്റേയും മാന്ത്രികമായ സ്വാധീനതയ്ക്ക് ഇവർ വഴിപ്പെട്ടു. നീഗ്രോകലയുടേ യും ആദിമകലാരൂപങ്ങളുടേയും അതിപ്രസരത്തിന് ആധുനികർ വിധേയരാകുന്നത് അമൃതാ മനസ്സിലാക്കി. നീഗ്രോകലയുടെ സ്വാധീനശക്തിക്ക് വിധേയനായിരുന്ന മോഡിക്ളിയാനിയുടെ ആരാധികയായിത്തീർന്നു ഇവർ. പിന്നീട് വിൻസന്റ് വാൻഗോഗിനെ ആരാധിച്ചുതുടങ്ങി.
കലാജീവിതം
പാരിസിലെ കലാവിദ്യാലയത്തിൽ മൂന്നു കൊല്ലം പഠിച്ചു. ഓരോ കൊല്ലവും നേട്ടങ്ങളുടെ കാലമായിരുന്നു. 1932-ൽ അമൃതാ ആദ്യമായി ഗ്രാന്റ്സലൂണിൽ ഒരു ചിത്രം പ്രദർശിപ്പിച്ചു. അത് പ്രശസ്തരായ കലാവിമർശകരുടെ ശ്രദ്ധയെ ആകർഷിച്ചു. തുടർന്ന് അമൃതായ്ക്ക് ഗ്രാന്റ് സലൂണിലെ അംഗത്വം ലഭിച്ചു. അന്ന് ഇവർക്ക് വയസ്സ് 19 മാത്രമേയുള്ളൂ. ആ ബഹുമതി ലഭിക്കുന്ന ഏറ്റവും പ്രായംകുറഞ്ഞ വ്യക്തിയായിരുന്നു അമൃതാ. ഇന്ത്യയിൽ എന്നല്ല ഏഷ്യയിൽ തന്നെ ആ ബഹുമതി ലഭിക്കുന്ന ആദ്യത്തെ കലാകാരിയാണ് ഇവർ.
1934-ൽ അമൃതാ സിംലയിൽ മടങ്ങിയെത്തി. ഇവരുടെ ചിത്രങ്ങൾ കലാനിരൂപകരുടേയും ബഹുജനങ്ങളുടേയും ശ്രദ്ധ ക്രമേണ ആകർഷിക്കാൻ തുടങ്ങിയെങ്കിലും സിംല ഫൈൻ ആർട്ട് സൊസൈറ്റി ഇവരുടെ ഒരു ചിത്രത്തിന് അംഗീകാരം നല്കിയില്ല. ഈ നിരസനം അമൃതായെ വേദനിപ്പിച്ചു. നിരസിക്കപ്പെട്ട ആ ചിത്രംതന്നെ പാശ്ചാത്യദേശത്ത് ആദരാഭിനന്ദനങ്ങൾക്ക് പാത്രമായി.
1937-ൽ സിംലയിൽവച്ച് അമൃതാ രചിച്ച മൂന്നു ചിത്രങ്ങൾ അനശ്വരമായിത്തീർന്നു. 'വധുവിന്റെ ചമയം', 'ബ്രഹ്മചാരി', 'ചന്തയിലേക്കു പോകുന്ന ദക്ഷിണേന്ത്യൻ ഗ്രാമീണർ' എന്നിവ.
തെക്കേ ഇന്ത്യ മുഴുവൻ അമൃതാ പര്യടനം നടത്തി. അജന്ത, എല്ലോറ എന്നിവിടങ്ങളിൽ നിന്നു തുടങ്ങി കന്യാകുമാരി വരെ അവർ സഞ്ചരിച്ചു. 'ഉജ്ജ്വലമായ എല്ലോറ, വിചിത്രമാംവണ്ണം സൂക്ഷ്മവും കൌതുകപ്രദവുമായ അജന്ത' എന്നിങ്ങനെയാണ് എല്ലോറയേയും അജന്തയേയും ഇവർ വിശേഷിപ്പിക്കുന്നത്. പദ്മനാഭപുരം കൊട്ടാരത്തിലെ ചുവർ ചിത്രങ്ങൾ ഇവർക്കത്ര ഇഷ്ടപ്പെട്ടില്ല. എന്നാൽ കൊച്ചിയിലെ മട്ടാഞ്ചേരി കൊട്ടരത്തിലെ ചിത്രങ്ങളുടെ കഥ അങ്ങനെയായിരുന്നില്ല. 'ഇത്രയും ശക്തിയുള്ള ചിത്രങ്ങൾ ഞാൻ ചുരുക്കമായേ കണ്ടിട്ടുള്ളൂ. അജന്തയെ തന്നെ അതിശയിക്കുന്നവയാണവ. പല ചിത്രങ്ങളും ശൃംഗാരരംഗങ്ങൾ അവതരിപ്പിക്കുന്നു. തടിച്ച സ്ത്രീ പ്രസവിക്കുന്ന ചിത്രം യാതൊരു ഒളിവും മറവും കൂടാതെ വരച്ചുവച്ചിട്ടുണ്ട്. ഇതു തികച്ചും ഉദാത്തമാണ്.'
കഥകളിയും ഭരതനാട്യവും അമൃതായെ വിസ്മയിപ്പിച്ചു. പക്ഷേ, ബംഗാളി ചിത്രകലയെ ഇവർ വിലമതിച്ചില്ല. 1937-ൽ അമൃതായുടെ ചിത്രങ്ങളുടെ ഒരു പ്രദർശനം ഡൽഹിയിൽ സംഘടിപ്പിക്കുകയുണ്ടായി. ഈ പ്രദർശനം ഇവരുടെ ചിത്രങ്ങൾക്കു കൂടുതൽ അംഗീകാരവും പ്രചാരവും സിദ്ധിക്കുവാൻ ഇടയാക്കി.
പത്തു സംവത്സരക്കാലം ജ്വലിച്ചുനിന്ന ഇവരുടെ സർഗശക്തി അനന്യസാധാരണങ്ങളായ ചിത്രങ്ങളുടെ ആവിർഭാവത്തിന് കാരണമായി.
മനുഷ്യശരീരത്തിന്റെ-അനാഛാദിതമായ ശരീരത്തിന്റെ- ഭംഗിയിൽ അമൃതാ എല്ലാക്കാലത്തും ആകൃഷ്ടയായിരുന്നു. പക്ഷേ, തന്റെ ലൈംഗിക പ്രേരണകളെ കലയുടെ സംശോധിതരൂപത്തിൽ പ്രത്യക്ഷമാക്കിയ കലാകാരി മാത്രമായിരുന്നു ഇവർ എന്ന് വിചാരിച്ചുകൂടാ. ദരിദ്രരായ ഇന്ത്യാക്കാരുടെ ശാശ്വതദുഃഖത്തെ ചിത്രീകരിക്കാനായിരുന്നു ഇവരുടെ കൗതുകം. ഭാരതമാതാ (Mother India) എന്ന അമൃതായുടെ ചിത്രത്തിൽ ഒരു ഭിക്ഷക്കാരിയേയും അവരുടെ രണ്ടു കുട്ടികളേയും കാണാം. ഓരോ മുഖത്തും വിഷാദം ഘനീഭവിച്ചു കിടക്കുന്നു. ഹൃദയദ്രവീകരണസമർഥമാണ് ഈ ചിത്രം. വൈകാരികത്വത്തോളം എത്തിനില്ക്കുന്ന ദേശീയബോധം, പ്രജ്ഞാപരമായ നിസ്സംഗത, സഹാനുഭൂതി എന്നിവയോടുകൂടി അമൃതാ ഷെർഗിൽ ചിത്രങ്ങൾ വരച്ചു. അവ പ്രേക്ഷകരിൽ വികാരം ഉണർത്തി. സ്വർണാഭരണത്തിൽ പതിച്ച രത്നംപോലെ അവരുടെ ചായം തിളങ്ങുന്നു. അമൃതായുടെ ചിത്രകല ആധുനികതയുടെ തുടക്കം കുറിക്കുന്നു. പാശ്ചാത്യപൌരസ്ത്യ സങ്കേതങ്ങളെ സമന്വയിപ്പിച്ചുകൊണ്ടുള്ള രചനാശൈലിയിൽകൂടി ഭാരതത്തിന്റെ ആത്മാവിഷ്കാരം നിർവഹിച്ച ഇവരുടെ കൃതികളിൽ സമാദരിക്കപ്പെടുന്നവ 'സ്ത്രീയുടെ കബന്ധം', 'കുളിച്ചുകൊണ്ടിരിക്കുന്ന സ്ത്രീ', 'വധുവിന്റെ ചമയം', 'യാചകർ', 'ഗ്രാമീണർ', 'ഭാരതമാതാ', 'ബ്രഹ്മചാരികൾ', 'ഹൽദി തയ്യാറാക്കുന്നവർ', 'സിക്കുഗായകർ' എന്നിവയാണ്.
സ്വകാര്യജീവിതം
1938-ൽ അമൃതാ ഹംഗറിയിൽ പോയി. ഒരു ബന്ധുവായ ഡോ. വിക്റ്റർ എഗനിനെ (Dr.Victor Egan) വിവാഹം കഴിച്ചു. ഹംഗറിയിൽ കുറച്ചുകാലം കഴിച്ചുകൂട്ടിയശേഷം ആ ദമ്പതികൾ ഇന്ത്യയിലെത്തി. ഡൽഹിയിലും സിംലയിലും അവർ താമസിച്ചു. 1940-ൽ അവർ ലാഹോറിൽ എത്തി.
മരണം
1941 ഡി. 5-ന് അമൃതാ പെട്ടെന്നുണ്ടായ അസുഖത്തെത്തുടർന്ന് 29 -മത്തെ വയസ്സിൽ അന്തരിച്ചു.
പെയിന്റുങ്ങുകൾ
വർഗ്ഗം:ചിത്രകാരികൾ വർഗ്ഗം:ഭാരതീയ ചിത്രകാരികൾ വർഗ്ഗം:1913-ൽ ജനിച്ചവർ വർഗ്ഗം:1941-ൽ ജനിച്ചവർ വർഗ്ഗം:പഞ്ചാബികൾ വർഗ്ഗം:ഹംഗേറിയൻ ജൂതർ വർഗ്ഗം:ഇന്ത്യയിലെ യഹൂദർ
ശ്രീകുമാർ കരിയാട്
ലഘുചിത്രം ഒരു മലയാള കവിയാണ് ശ്രീകുമാർ കരിയാട്.
ജീവിതരേഖ
എറണാകുളം ജില്ലയിലെ കരിയാട് അകപ്പറമ്പ് ഗ്രാമത്തിൽ ജനനം. അച്ഛൻ എം കെ തങ്കപ്പൻ നായർ. അമ്മ ജെ സരസ്വതി അമ്മ. കേരള സർവ്വകലാശാലയിൽ നിന്നും കൊമേഴ്സിൽ ബിരുദവും സ്കൂൾ ഓഫ് കമ്മ്യൂണിക്കേഷൻ ആന്റ് മാനേജ്മെന്റ് സ്റ്റഡീസിൽ നിന്നും ജേണലിസത്തിൽ പിജി ഡിപ്ലോമ. എക്പ്രസ്സ് ദിനപത്രം, ധനം ബിസിനസ്സ് മാഗസിൻ, സൺഡേ ഇന്ത്യൻ മാഗസിൻ തുടങ്ങിയവയിൽ എഡിറ്റോറിയൽ വിഭാഗത്തിൽ പ്രവർത്തിച്ചിട്ടുണ്ട്. പാമ്പോ കുയിലോ എന്ന കവിത മഹാത്മാ ഗാന്ധി സർവ്വകലാശാലയുടെ മലയാളം എംഏ സിലബസ്സിൽ ഉൾപ്പെടുത്തിയിട്ടുണ്ട്. ഭാര്യ സുധ, മക്കൾ അഭിനവ്, അഭിരാം.
അവലംബം
വർഗ്ഗം:മലയാളകവികൾ
കർണ്ണഭാരതം
മഹാഭാരതത്തെ   കർണ്ണന്റെ വീക്ഷണത്തിലൂടെ കാണുന്ന കൃതിയാണ് കർണ്ണഭാരതം. കർണ്ണന്റെ ജനനം മുതൽ മരണം വരെയുള്ള വിവരങ്ങൾ ഇതിലൂടെ വിവരിക്കുന്നു. ഭാസനാണ് കർണ്ണഭാരതത്തിന്റെ രചയിതാവ്.
അവലംബം
വർഗ്ഗം:മഹാഭാരതം
സൈനിക ശാസ്ത്രസാങ്കേതിക ഇൻസ്റ്റിട്യൂട്ട്, ബംഗ്ലാദേശ്
സൈനിക ശാസ്ത്രസാങ്കേതിക ഇൻസ്റ്റിട്യൂട്ട് (মিলিটারি ইনস্টিটিউট অফ সায়েন্স অ্যান্ড টেকনোলজি) ബംഗ്ലാദേശിലെ പ്രമുഖ ഉന്നതവിദ്യാഭ്യാസശാസ്ത്ര സാങ്കേതിക സ്ഥാപനമാണ്. എഞ്ചിനീയറിംഗ് വിദ്യാഭ്യാസത്തിനായുള്ള ബംഗ്ലാദേശിന്റെ പ്രഥമ സൈനികസ്ഥാപനമാണ്. അവിടുത്തെ സൈന്യത്തിന്റെ കീഴിലുള്ള സർവ്വകലാശാലയായ ബംഗ്ലാദേശ് യൂണിവേഴ്സിറ്റി ഓഫ് പ്രൊഫഷണൽസിന്റെ കീഴിലാണിത് പ്രവർത്തിക്കുന്നത്. ഈ സ്ഥാപനവും മറ്റു 9 സ്ഥാപനങ്ങലും ഈ സർവ്വകലാശാലയുടെ കീഴിൽ പ്രവർത്തിച്ചുവരുന്നു. 2500 വിദ്യാർത്ഥികൽ പഠിച്ചുവരുന്ന ഈ സ്ഥാപനത്തിൽ സൈനികർക്കും സാധാരന പൗരന്മാർക്കും പഠിക്കാനവസരമുണ്ട്.
കാമ്പസ്
ലഘുചിത്രം|320x320ബിന്ദു|MIST Campus സൈനിക ശാസ്ത്രസാങ്കേതിക ഇൻസ്റ്റിട്യൂട്ട്, ബംഗ്ലാദേശ് തലസ്ഥാനമായ ധാക്കയുടെ ഉത്തര പശ്ചിമഭാഗത്തുള്ള മിർപൂർ കന്റോണ്മെന്റിൽ സ്ഥിതിചെയ്യുന്നു. 50 acre സ്ഥലത്താണ് കാമ്പസ്. സർവ്വകലാശാലയ്ക്കു വേണ്ട എല്ലാ സജ്ജീകരനങ്ങളും ഇവിടെയുണ്ട്.
അഫിലിയേഷൻ
ലഘുചിത്രം|317x317ബിന്ദു|MIST campus Aerial View ബംഗ്ലാദേശ് യൂണിവേഴ്സിറ്റി ഓഫ് പ്രൊഫഷണൽസിന്റെ കീഴിലാണിത് പ്രവർത്തിക്കുന്നത്. ലഘുചിത്രം|332x332ബിന്ദു|MIST Admin Block Side View ലഘുചിത്രം|329x329ബിന്ദു|MIST Faculty Tower-1 ലഘുചിത്രം|332x332ബിന്ദു|MIST Faculty Tower-2 ലഘുചിത്രം|308x308ബിന്ദു|View From Academic Tower Moon-soon Shower ! ലഘുചിത്രം|311x311ബിന്ദു|Academic Tower Two Side View ലഘുചിത്രം|310x310ബിന്ദു|Osmany Hall, MIST ലഘുചിത്രം|307x307ബിന്ദു|Osmani Hall Male Wing
കേന്ദ്രീയ ലൈബ്രറി
ലഘുചിത്രം|271x271ബിന്ദു|Central Library, MIST മികച്ച ലൈബ്രറിയുണ്ട്.
ആന്ദ്രെ ലൂസി
ആന്ദ്രെ ലുസി ഒരു ഇറ്റാലിയൻ പ്രൊഫഷണൽ ഫുട്ബോൾ കളിക്കാരനാണ്. ഇദ്ദേഹം ഇപ്പോൾ ലിവോർണോയ്ക്ക് വേണ്ടി സീരീ ബിയിൽ  കളിക്കുന്നു.
ജുവേന്റ്സ്-ലെ യുവജന വിഭാഗ മത്സരങ്ങൾക്ക് ശേഷം ലുസി 2005-2006 സീസണിൽ   സസ്സാരി ടോർരെസ് 1903-നു വേണ്ടിയും 2006 -2007 സീസണിൽ സീരി ബി-യിൽ പെസ്കാര കാൽസിയോ-ക്ക്  വേണ്ടിയും 2007 മുതൽ 2010 വരെ അസ്കോളി കാൽസിയോ-ക്കു വേണ്ടിയും കളിച്ചു. . ഇപ്പോൾ എ.സ്. ലിവോർണോ കാൽസിയോ-ക്കു വേണ്ടി ഇദ്ദേഹം കളിക്കുന്നു.
ദക്ഷിണ റെയിൽവേ
ഇന്ത്യൽ റെയിൽവേയുടെ ദക്ഷിണ മേഖലാ വിഭാഗമാണ് ദക്ഷിണ റയിൽവേ. ചെന്നൈ ആസ്ഥാനമാക്കി പ്രവർത്തിക്കുന്ന ദക്ഷിണ റെയിൽവേയിൽ കേരളം, തമിഴ്‌‌നാട്, കർണ്ണാടകത്തിലെ മംഗലാപുരം എന്നിവ ഉൾക്കൊള്ളുന്നു. ദക്ഷിണ റെയിൽവേയിൽ ചെന്നൈ, തിരുച്ചിറപ്പള്ളി, മധുര, സേലം, പാലക്കാട്, തിരുവനന്തപുരം എന്നിങ്ങനെ ആറ് റെയിൽവേ ഡിവിഷനുകളാണുള്ളത്. 1951 ഏപ്രിൽ 14-ന് മദ്രാസ് & സതേൺ മഹാരാഷ്ട്ര റെയിൽവേ, സൗത്ത് ഇന്ത്യൻ റെയിൽവേ, മൈസൂർ റെയിൽവേ എന്നിവ സം‌യോജിപ്പിച്ചാണ്‌ ദക്ഷിണ റയിൽവേ രൂപവത്കരിച്ചത്.
വൻകടലാടി
വാതം, കഫം എന്നിവയിൽനിന്നും ഉണ്ടാകുന്ന രോഗങ്ങൾ ശമിപ്പികുന്നതിനായി ഉപയോഗികുന്ന ഒരു ഔഷധസസ്യമാണ്‌ വൻകടലാടി. . വിത്തുകൾക്ക് മൂർച്ചയുള്ളതുകൊണ്ട് വസ്ത്രങ്ങളിലും മൃഗങ്ങളുടെ ശരീരത്തിലും പറ്റിപ്പിടിക്കുന്നു.
സവിശേഷതകൾ
അരമീറ്റർ മുതൽ ഒന്നരമീറ്റർ പൊക്കത്തിൽ വരെ വളരുന്ന വൻകടലാടി ഒരു ഏകവർഷ സസ്യമാണ്‌. കൂടുതലായി വരണ്ട ഉഷ്ണമേഖലാ പ്രദേശങ്ങളിൽ കാണപ്പെടുന്നു. ഇത് കൂടുതലും കളയായി കാണപ്പെടുന്ന ഒരു ഔഷധമാണ്‌. ഇതിന്റെ വിത്തിൽ ഹൈഡ്രോ കാർബണും സാപോണിൻഎന്ന പദാർത്ഥവും കാണപ്പെടുന്നു. വേരുകളിൽ ഗ്ലൈക്കൊ സൈഡിക്കിൻ ഒലിയാനിക് ആസിഡ്, വേര്‌ കത്തിച്ച ചാമ്പലിൽ പൊട്ടാഷും അടങ്ങിയിരിക്കുന്നു. സമൂലമായും വേര്‌ കായ് എന്നിവയും ഔഷധനിർമ്മാണത്തിന്‌ ഉപയോഗിക്കുന്നു.
പേരുകൾ
thumb|കടലാടിയുടെ പൂവ് പിടിക്കുന്ന തണ്ട് കടലാടി ശിഖരി, മാർക്കടി, ദുർഗ്രാഹ, മയൂര, അപാമാർഗ, ഇന്ദുലേഖ, കരമഞ്ജരി എന്നിങ്ങനെ പല പേരുകളിൽ  സംസ്കൃതത്തിലും, ചിർചര (चिरचरा) എന്ന് ഹിന്ദിയിലും, അപാങ്ഗ് എന്ന് ബംഗാളിയിലും നായുരവി എന്ന് തമിഴിലും അൽന്തിഷ തെലുങ്കിലും അഘാട(മറാത്തി), കുത്രി (പഞ്ചാബ്), ആഘേഡാ ഗുജറാത്ത്എന്നീ ഭാഷകളിലും അറിയപ്പെടുന്നു.
ഔഷധയോഗ്യ ഭാഗം
വേര്, ഫലം, സമൂലം
ഔഷധമൂല്യം
അതിസാരത്തിന്‌ കടലാടിയുടെ ഇല ഉണക്കിപ്പൊടിച്ച് തേൻ ചേർത്ത് കഴിച്ചാൽ നന്നായിരിക്കും. ചെവിവേദന, ചെവിപഴുപ്പ് എന്നീ രോഗങ്ങൾക്ക് കടലാടി സമൂലം ഔഷധമായി ഉപയോഗിക്കുന്നു. ചുമ, ആസ്മ തുടങ്ങിയ രോഗങ്ങൾക്ക് കടലാടിയുടെ കായ തേനിൽച്ചേർത്ത് അരച്ച് ഔഷധമായി ഉപയോഗിക്കുന്നു. ഇല പിഴിഞ്ഞെടുക്കുന്ന നീരു് കൂടുതൽ കഴിച്ചാൽ ഗർഭഛിദ്രം ഉണ്ടാവും.പ്രസവ വേദന ഉണ്ടാവാനും കഴിക്കാം. അഗസ്ത്യരസായനം ഉണ്ടാക്കാൻ ചെറുകടലാടി ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:അമരാന്തേസി വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:നേപ്പാളിലെ സസ്യജാലം
ലീല നായിഡു
വളരെ കുറച്ച് ഹിന്ദി, ഇംഗ്ലീഷ് ചിത്രങ്ങളിൽ അഭിനയിച്ച ഒരു ഇന്ത്യൻ നടിയായായിരുന്നു ലീല നായിഡു (തെലുങ്ക്: 1940: 28 ജൂലൈ 2009). യഥാർത്ഥ ജീവിത നാനാവതി കേസിനെ അടിസ്ഥാനമാക്കി യേ രാസ്തെ ഹെയ്ൻ പ്യാർ കെ (1963), മർച്ചന്റ് ഐവറി പ്രൊഡക്ഷന്റെ ആദ്യ ചിത്രമായ ദി ഹൗസ്‌ഹോൾഡർ എന്നിവയും അഭിനയിച്ചതിൽ ഉൾപ്പെടുന്നു. 1954-ൽ ഫെമിന മിസ്സ് ഇന്ത്യയായിരുന്നു അവർ. വോഗിൽ മഹാറാണി ഗായത്രി ദേവിക്കൊപ്പം "ലോകത്തിലെ ഏറ്റവും സുന്ദരിയായ പത്ത് സ്ത്രീകളുടെ" പട്ടികയിൽ ഇടം നേടി. 1950 മുതൽ 1960 വരെ ലോകമെമ്പാടുമുള്ള പ്രമുഖ ഫാഷൻ മാഗസിനുകളിൽ അവരെ തുടർച്ചയായി പട്ടികപ്പെടുത്തിയിരുന്നു. അതിശയകരമായ ക്ലാസിക്കൽ സൗന്ദര്യവും സൂക്ഷ്മമായ അഭിനയശൈലിയുമാണ് അവരെ ഓർമ്മിക്കുന്നത്
ആദ്യകാലജീവിതം
ഇന്ത്യയിലെ ബോംബെയിലാണ് (ഇപ്പോൾ മുംബൈ) ലീല നായിഡു ജനിച്ചത്. പാരിഷിലെ ഡോക്ടറൽ തീസിസിനായി നോബൽ സമ്മാന ജേതാവ് മേരി ക്യൂറിയുടെ മേൽനോട്ടത്തിൽ പ്രവർത്തിച്ചിട്ടുള്ളതുമായ അറിയപ്പെടുന്ന ന്യൂക്ലിയർ ഭൗതികശാസ്ത്രജ്ഞനായ ആന്ധ്രാപ്രദേശിലെ ചിറ്റൂർ ജില്ലയിലെ മദനപ്പള്ളിയിൽ നിന്നുള്ള ഡോ. പട്ടിപതി രാമയ്യ നായിഡു പിതാവാണ്. യുനെസ്കോയിലെ തെക്കുകിഴക്കൻ ഏഷ്യയുടെ ശാസ്ത്ര ഉപദേഷ്ടാവായിരുന്നു. പിന്നീട്, ടാറ്റ ഗ്രൂപ്പിന്റെ ഉപദേശകനുമായി. സോർബോണിൽ നിന്ന് പിഎച്ച്ഡി നേടിയ പത്രപ്രവർത്തകയും ഇൻഡോളജിസ്റ്റുമായ അമ്മ ഡോ. മാർത്ത മാങ്കെ നായിഡു ദക്ഷിണ-ഫ്രാൻസിലെ പോണ്ട് ഡി അവിഗ്നനിൽ നിന്നുള്ള സ്വിസ്-ഫ്രഞ്ച് വംശജയായിരുന്നു. എട്ട് ഗർഭധാരണങ്ങളിൽ അവശേഷിക്കുന്ന ഒരേയൊരു കുട്ടിയാണ് നായിഡു. മാർത്തേയ്ക്ക് ഏഴ് ഗർഭം അലസലുകൾ നടന്നിരുന്നു.
ജന്മഫലങ്ങളും മാതാപിതാക്കളുടെ ബന്ധങ്ങളും നായിഡു ആസ്വദിച്ചു. അവൾ യൂറോപ്പിൽ വളർന്നു. സ്വിറ്റ്സർലൻഡിലെ ജനീവയിലെ ഒരു എലൈറ്റ് സ്കൂളിൽ ചേർന്നു. കൗമാരപ്രായത്തിൽ ജീൻ റെനോയിറിൽ നിന്ന് അഭിനയ പാഠങ്ങൾ പഠിച്ചു.
പാരീസിലെ ഗ്രാൻഡ് ഹോട്ടൽ ഓപ്പറയിൽ വച്ച് ലീല സാൽവഡോർ ഡാലിയെ കണ്ടുമുട്ടി. അവിടെ ദാലി അവളുടെ ചിത്രം വരച്ചു. കോൺഗ്രസിന്റെ മുതിർന്ന നേതാവും സ്വാതന്ത്ര്യസമരസേനാനിയുമായ സരോജിനി നായിഡു അവളുടെ അമ്മായിയായിരുന്നു.
കരിയർ
1954 ൽ ലീല നായിഡു ഫെമിന മിസ്സ് ഇന്ത്യയായി തിരഞ്ഞെടുക്കപ്പെട്ടു, അതേ വർഷം തന്നെ വോഗ് മാസികയുടെ ലോകത്തിലെ ഏറ്റവും സുന്ദരിയായ പത്ത് സ്ത്രീകളുടെ പട്ടികയിൽ ഇടം നേടി.
ചലച്ചിത്ര ജീവിതം
ഋഷികേശ് മുഖർജി സംവിധാനം ചെയ്ത അനുരാധ (1962) എന്ന ചിത്രത്തിലൂടെ ബൽ‌രാജ് സാഹ്നിക്കൊപ്പം നായിഡു ചലച്ചിത്ര രംഗത്തെത്തി. കമലാദേവി ചതോപാധ്യായ എടുത്ത ചിത്രങ്ങളിലൊന്ന് കണ്ടതിന് ശേഷം മുഖർജി നായിഡുവിനെ അവതരിപ്പിച്ചു. ബോക്സോഫീസിൽ ഈചിത്രം വിജയിച്ചില്ലെങ്കിലും മികച്ച ഫീച്ചർ ഫിലിമിനുള്ള ദേശീയ ചലച്ചിത്ര അവാർഡ് ഈ ചിത്രം നേടി. നായിഡു നിരൂപക പ്രശംസ നേടി. ആ ചിത്രത്തിലെ "ഹെയ് രെ വോ ദിൻ ക്യോം നാ ആയേ", "ജാനെ കൈസെ സപ്‌നോം മെം ഖോ ഗെയ്ൻ അൻഖിയാൻ", "കൈസെ ദിൻ ബീതെ കൈസി ബീതി രാതെയ്ൻ", എന്നീ ഗാനങ്ങൾക്ക് സിത്താർ പണ്ഡിറ്റ് രവിശങ്കർ സംഗീതം നൽകി. അശോക് കുമാർ, ജോയ് മുഖർജി എന്നിവർക്കൊപ്പം നിതിൻ ബോസിന്റെ ഉമ്മീദ് (1962) ആയിരുന്നു നായിഡുവിന്റെ അടുത്ത ചിത്രം.
ആർ. കെ നയ്യാർ സംവിധാനം ചെയ്ത യേ രാസ്തേ ഹെയ്ൻ പ്യാർ കെ (1963) എന്ന സിനിമയിൽ വ്യഭിചാരിണിയായ ഭാര്യയായി അഭിനയിച്ചു. മഹാരാഷ്ട്ര സംസ്ഥാനത്തിലെ കെ. എം. നാനാവതി കേസിനെ അടിസ്ഥാനമാക്കിയുള്ള ഈ ചിത്രത്തിൽ സുനിൽ ദത്തും റഹ്മാനും സഹനടന്മാരായി അഭിനയിച്ചിരുന്നു. സ്വഭാവികമായ വിഷയവും വിവാദപരമായ പ്രമേയവും ഉണ്ടായിരുന്നിട്ടും, സിനിമ പരാജയപ്പെട്ടു. എന്നിരുന്നാലും, അതിലെ ചില ഗാനങ്ങൾ, പ്രത്യേകിച്ച് "യെ ഖാമോഷിയാൻ, യെ തനഹായിയാൻ", വളരെ ജനപ്രിയമായി.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:തെലുഗു ജനത വർഗ്ഗം:ഇന്ത്യൻ ടെലിവിഷൻ നടിമാർ
ജഗദ്ഗുരു ആദിശങ്കരൻ
പി. ഭാസ്കരൻ നിർമ്മിച്ച് സംവിധാനം ചെയ്ത 1977-ലെ ഇന്ത്യൻ മലയാള ചലച്ചിത്രമാണ് ജഗദ്ഗുരു ആദിശങ്കരൻ. മുരളിമോഹൻ, കവിയൂർ പൊന്നമ്മ, ഒ. രാംദാസ്, ശങ്കരാടി എന്നിവരാണ് ഈ ചിത്രത്തിലലെ പ്രധാന വേഷങ്ങളിൽ അഭിനയിച്ചിരിക്കുന്നത്. എട്ടാം നൂറ്റാണ്ടിലെ സന്ന്യാസി ആദി ശങ്കരന്റെ ജീവിതത്തെയും തത്ത്വചിന്തകളെയും അത്ഭുതങ്ങളെയും ചുറ്റിപ്പറ്റിയാണ് കഥ.
==താരനിര ==
പുറത്തേക്കുള്ള കണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:പി ഭാസ്കരൻ നിർമ്മിച്ച ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾവർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ
ദീപ് ജോഷി
ഒരു ഇന്ത്യൻ സാമൂഹ്യപ്രവർത്തകനും, 2009-ലെ മാഗ്‌സസെ പുരസ്കാര ജേതാക്കളിൽ ഒരാളുമാണ്‌ ദീപ് ജോഷി. ഇന്ത്യയിലെ എൻ.ജി.ഒ പ്രവർത്തനങ്ങൾക്ക് പുതിയ നായകത്വവും, ദിശാബോധവും പ്രൊഫഷണലിസവും നൽകിയതു പരിഗണിച്ചാണ്‌ ദീപ് ജോഷിക്ക് മാഗ്‌സസെ പുരസ്കാരം നൽകിയതെന്ന് പുരസ്കാര കമ്മറ്റി വിലയിരുത്തി. പ്രൊഫഷണൽ അസിസ്റ്റൻസ് ഫോർ ഡവലപ്പ്മെന്റ് ആക്‌ഷൻ (Professional Assistance for Development Action (PRADAN) (പ്രധാൻ) ) എന്ന എൻ.ജി.ഒ. സംഘടനയുടെ സ്ഥാപകരിലൊരാളും, എക്സിക്യുട്ടീവ് ഡയരക്ടറുമാണ്‌ ജോഷി.
ജീവിതരേഖ
അലഹാബാദിലെ നാഷണൽ ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ നിന്നു എഞ്ചിനീയറിങ്ങിൽ ബിരുദവും, മസ്സാചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് എഞ്ചിനീയറിങ്ങിലും, സ്‌ളൊവാൻ സ്‌കൂളിൽ നിന്ന്‌ മാനേജ്‌മെന്റിലും ബിരുദാനന്തര ബിരുദവും ജോഷി നേടിയിട്ടുണ്ട്.
പഠനത്തിനു ശേഷം ഇന്ത്യയിൽ തിരിച്ചെത്തിയ ജോഷിഫോർഡ് ഫൗണ്ടേഷന്റെ പ്രോഗ്രാം ഓഫീസറായി ജോലി ചെയ്തു.
അവലംബം
വർഗ്ഗം:മാഗ്സസെ പുരസ്കാരം ലഭിച്ചവർ വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:1947-ൽ ജനിച്ചവർ വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
ഉമിനീര്
മനുഷ്യരടക്കമുള്ള പല ജന്തുക്കളുടേയും വായിൽ ഉത്പാദിപ്പിക്കപ്പെടുന്ന ദ്രവരൂപത്തിലുള്ള സ്രവമാണ് ഉമിനീര് അഥവാ തുപ്പൽ. സസ്തനികളിൽ ദഹനപ്രക്രിയയ്ക്ക് തുടക്കം കുറിക്കുന്നതിൽ ഉമിനീര് അതിപ്രധാനമായ പങ്കാണു വഹിക്കുന്നത്.
പലതരത്തിലുള്ള രോഗാണുക്കളുടേയും പാഷാണൗഷധ പദാർത്ഥങ്ങളുടേയും സാന്നിധ്യം ഉമിനീരിൽ കണ്ടെത്താനാവുമെന്നുള്ളതുകൊണ്ട് രോഗചികിൽസാരംഗത്തു ഉമിനീർപരിശോധന വ്യാപകമായും ഉപയോഗിക്കുന്നു. പേവിഷബാധ അടക്കമുള്ള പല രോഗങ്ങളും സംക്രമിക്കുന്നത് ഉമിനീരിലൂടെയാണ്.
പാമ്പ്, തേൾ തുടങ്ങിയ ജന്തുക്കളുടെ ഉമിനീരിൽ  വിഷാംശം അടങ്ങിയിരിക്കുന്നതിനാൽ ചിലപ്പോൾ അവയുടെ കടി മറ്റു ജന്തുക്കൾക്ക് മാരകമായി ഭവിക്കുന്നു.
ചിലന്തി, പട്ടുനൂൽപ്പുഴു എന്നിവയുടെ ഉമിനീർസ്രവമാണ് ചിലന്തിവല, പട്ടു വസ്ത്രം എന്നിവയ്ക്കുപയോഗിക്കുന്നത്. ചിലയിനം പക്ഷികൾ കൂടുകെട്ടാനും അവയുടെ പശസ്വഭാവമുള്ള  ഉമിനീര് ഉപയോഗിക്കുന്നു. കൊതുക് മൂട്ട തുടങ്ങിയ പ്രാണികൾ മറ്റ് ജന്തുക്കളുടെ രക്തം കുടിയ്ക്കുന്നതിനു മുന്നോടിയായി ഉമിനീര് കുത്തിവയ്ക്കുന്നു. ഈ ഉമിനീര് ആതിഥേയ മൃഗത്തിന്റെ (host animal)രക്തം നേർപ്പിക്കുകയും കട്ടിയാവതിരിപ്പിക്കുകയും ചെയ്യുന്നു.ഈ ഉമിനീർകുത്തിവയ്പ്പ്മൂലമാണ് ഇവയുടെ കടിയേൽക്കുമ്പോൾ ചൊറിച്ചിൽ അനുഭവപ്പെടുന്നത്. അത് പോലെ തന്നെ രക്തം കുടിക്കുന്ന വോവ്വലുകൾ മുറിവുണ്ടാക്കിയ ശേഷം ഉമിനീര് രക്തം കട്ട പിടികാതെ ഇരിക്കാനും രക്ത കുഴലുകൾ ചുരുങ്ങാതെ ഇരികാനും ഉപയോഗിക്കുന്നു.
നിരുക്തം
ഉമിഴ്നീർ (உமிழ்நீர்) എന്ന തമിഴ് പദത്തിൽ നിന്നാണ് ഉമിനീര് എന്ന മലയാളപദത്തിന്റെ ഉദ്ഭവം. സംസ്കൃതത്തിൽ ലാലാ എന്നും കന്നഡത്തിൽ ലാലാരസ (ಲಾಲಾರಸ) എന്നും തെലുങ്കിൽ ലാലാജലം (లాలాజలం) എന്നും പറയുന്നു. ഹിന്ദിയിൽ ലാർ (लार) അഥവാ ഥൂൿ (थूक) എന്നും ബംഗാളിയിൽ ലാലാ (লালা) എന്നുമാണ് പറയുന്നത്.
ഉമിനീരിന്റെ ഘടന
ഉമിനീരിന്റെ 99.5 ശതമാനവും ജലമാണ്. അവശേഷിക്കുന്ന 0.5 ശതമാനമാണ് ഖരഘടകങ്ങൾ. സോഡിയം, പൊട്ടാസ്യം, ബൈകാർബണേറ്റുകൾ, മഗ്നീഷ്യം, കാൽസ്യം, ഫോസ്ഫേറ്റ്, അയഡിൻ എന്നിവ ഉമിനീരിലുണ്ട്. ബാക്ടീരിയകളെ നശിപ്പിക്കുന്ന തയോസയനേറ്റ്, ഇമ്മ്യൂണോഗ്ലോബുലിൻ എ, ഹൈഡ്രജൻ പെറോക്സൈഡ് എന്നിവയും ഉമിനീരിലുണ്ട്. ആൽഫാ അമിലേയ്സ്, ലിംഗ്വൽ ലിപേസ്, കാലിക്രേൻ, ലൈസോസൈം, ലാക്ടോഫെറിൻ എന്നിവ ഉമിനീരിലെ പ്രധാനഘടകങ്ങളാണ്. ശ്ലേഷ്മമാണ് ഉമിനീരിന് വഴുവഴുപ്പ് നൽകുന്നത്. ഓപ്പിയോർഫിൻ എന്ന വേദനാസംഹാരി, ബാക്ടീരിയങ്ങളെ അഗ്ലൂട്ടിനേഷന് വിധേയമാക്കുന്ന സലൈവറി അഗ്ലൂട്ടിനിൻ എന്നിവയും ഉമിനീരിലുണ്ട്.
ദഹനം
വായിൽ വയ്ക്കപ്പെടുന്ന ഭക്ഷണം ഉമിനീരുമായി കൂടിച്ചേരുമ്പോൾ മുതൽക്കാണ് ദഹനപ്രക്രിയ ആരംഭിക്കുന്നത്. പല്ലുകളാൽ ചവച്ചരയ്ക്കപ്പെടുന്ന ഭക്ഷണത്തിൽ ഉമിനീര് കലരുമ്പോൾ വിഴുങ്ങാൻപാകത്തിലാവുന്നു. അപ്പോഴേക്കും ഭക്ഷണത്തിൽ അടങ്ങിയിരിക്കുന്ന പദാർത്ഥങ്ങളുടെമേൽ ഉമിനീര് ഘടകങ്ങൾ പ്രവർത്തിച്ചു തുടങ്ങിയിരിക്കും. അമൈലേസ് എന്ന ഉൽപ്രേരകം (enzyme) അന്നജത്തെ (starch) പഞ്ചസാരയാക്കി (sugars) ലഘൂകരിക്കുന്നു. ഉമിനീരിലെ ലൈപേസ് എന്ന് ഉല്പപ്രേരകം മാംസീയ ദഹനത്തിനു തുടക്കം കുറിക്കുന്നു. ആഗ്നേയഗ്രനഥികൾ വികാസം പ്രാപിച്ചിട്ടില്ലാത്തതിനാൽ നവജാത ശിശുക്കളിൽ ഉമിനീരിലെ ലൈപേസ് കൂടുതൽ ആശ്രയിക്കപ്പെടുന്നു.
ശുചീകരണം/രോഗാണുനിർമാർജ്ജനം
ഭക്ഷണസമയങ്ങളിൽ മാത്രമല്ല ഉമിനീര് ഉത്പാദിപ്പിക്കപ്പെടുന്നത്. ഇരുപത്തിനാലു മണിക്കൂറും ഉമിനീര് വായിലേക്ക് എത്തുകയും വായ് നനവോടുകൂടി നിലനിർത്തപ്പെടുകയും ചെയ്യുന്നു. ഉമിനീരിന്റെ ഈ ഒഴുക്ക് വായുടേയും ദന്തങ്ങളുടേയും ശുചീകരണത്തിനു അത്യന്താപേക്ഷിതമാണ്.പല്ലുകൾക്കിടയിൽ കൂടുങ്ങിയിട്ടുള്ള ഭക്ഷണാവശിഷ്ടങ്ങൾ ലസിപ്പിക്കുക, വായിലെ കോശാവശിഷ്ടങ്ങൾ കഴുകിക്കളയുക, എന്നീ ധർമ്മങ്ങളും ഉമിനീര് നിർവ്വഹിക്കുന്നു.ഉറങ്ങുമ്പോൾ ഉമിനീരിന്റെ സ്രവ്യതോത് കുറഞ്ഞിരിക്കും .അതിനാൽ ശുചീകരണവും മന്ദീഭവിക്കുന്നു.ഇതു മൂലം ജീർണ്ണാവശിഷ്ടങ്ങൾ പെരുകുകയും ഉണരുമ്പോൾ വായിൽ നിന്നും ദുർഗന്ധം വമിക്കുകയും ചെയ്യുന്നു. രോഗാണു നിർമാർജ്ജന സ്വഭാവമുള്ള (anti bacterial property) ചില ഘടകങ്ങളും ഉമിനീരിലുണ്ട്. പല ജന്തുക്കളും അവയുടെ മുറിവുകൾ നക്കി തുടയ്ക്കുന്നതു മൂലം മുറിവുണങ്ങാൻ വേണ്ടിവരുന്ന സമയം കുറവാണെന്നു കണ്ടെത്തിയിരിക്കുന്നു. എന്നാൽ മനുഷ്യ ഉമിനീരിനു മുറിവുണങ്ങൽ പ്രക്രിയയിൽ പങ്കുണ്ടെന്നു പറയനാവില്ല. ഉമിനീരിൽ അടങ്ങിയിരിക്കുന്ന മ്യൂസിൻ ഭക്ഷണപദാർത്ഥത്തെ ആവരണം ചെയ്യുന്നതുമൂലം അവ ദന്തോപരിതലത്തിൽ ഒട്ടി നിൽക്കാതെ ഒഴുകിപ്പോകാനുപകരിക്കുന്നു.
പക്ഷിപ്പനി, പന്നിപ്പനി തുടങ്ങിയ രോഗങ്ങളിൽ നിന്നും ചെറുപ്പക്കാരെ അപേക്ഷിച്ച് പ്രായം ചെന്നവർക്ക് സംരക്ഷണം നൽകുന്നത് ഉമിനീരിൽ ഉള്ള പ്രോട്ടീനുകളാണെന്ന് ഗവേഷകർ കണ്ടെത്തിയിട്ടുണ്ട്.
സ്പ്രിങ്, സമ്മർ, ഫാൾ, വിന്റർ... ആന്റ് സ്പ്രിങ്
ദക്ഷിണ കൊറിയൻ ചലച്ചിത്ര സം‌വിധായകനായ കിം കി ഡുക് സംവിധാനം ചെയ്ത 2003 ലെ പ്രശസ്തമായ ചലച്ചിത്രമാണു് സ്പ്രിങ്, സമ്മർ, ഫാൾ, വിന്റർ... ആന്റ് സ്പ്രിങ്. മനുഷ്യ ജീവിതത്തിന്റെ വളർച്ചാഘട്ടങ്ങളെ  ഒരു സെൻ ബുദ്ധിസ്റ്റിന്റെ കാഴ്ചപ്പാടിൽ ചിന്താപരമായി വിശകലനം ചെയ്യുന്ന ഒരു സിനിമയാണിത്. പ്രിസ്റ്റിൻ വനപ്രദേശത്തെ വിശാലമായ തടാകത്തിൽ പൊങ്ങിക്കിടക്കുന്ന ഒരു ബുദ്ധ ഭിക്ഷുവിന്റെ വിഹാരത്തിലാണു കഥ നടക്കുന്നത്.ഒരു ബുദ്ധ ഭിക്ഷു അദ്ദേഹത്തിന്റെ ചെറുപ്പം മുതൽ ആത്മജ്ഞാനം നേടുന്നതുവരെ കടന്നു പോകുന്ന കാലങ്ങൾ ഋതുക്കളിലൂടെ പറയുകയാണിവിടെ. സംവിധായകനായ കിം കി ഡുക് തന്നെയാണു സിനിമയിൽ അവസാന ഭാഗത്ത് മുതിർന്ന ഭിക്ഷുവായി അഭിനയിക്കുന്നതും.
കഥാസംഗ്രഹം
അഞ്ചു ഭാഗങ്ങളായാണു സിനിമ വിഭജിച്ചിരിക്കുന്നത്. ചാക്രികമായ ഋതുക്കളിലൂടെയാണു കഥ പുരോഗമിക്കുന്നത്. ജീവിതം പോലെ സന്തോഷത്തിന്റെ വസന്തകാലമായ ബാല്യത്തിൽ സിനിമ ആരംഭിക്കുന്നു.
പുറത്തേക്കുള്ള കണ്ണികൾ
വർഗ്ഗം:ദക്ഷിണ കൊറിയൻ ചലച്ചിത്രങ്ങൾ വർഗ്ഗം:2003-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:കിം കി ഡുക്ക് സംവിധാനം ചെയ്ത ചിത്രങ്ങൾ
താരിഖ് റമദാൻ
യഥാർ‍‌ത്ഥ നാമം താരിഖ് സ‌ഈദ് റമദാൻ. പ്രമുഖ യൂറോപ്യൻ ബുദ്ധിജീവിയും മുസ്‌ലിം ദൈവശാസ്ത്രജ്ഞനും. സ്വിറ്റ്സർലാൻറിലെ ജനീവയിൽ 1962 സെപ്റ്റംബർ 26-ന് ജനനം. ഇസ്‌ലാമിക സമൂഹത്തിൻറെ ആന്തരികമായ ബഹുസ്വരതയെ ഉയർ‍‌ത്തിപ്പിടിക്കുന്ന പണ്ഡിതരിലൊരാളും യൂറോപ്യൻ മുസ്‌ലിംകൾ പുതുതായി ഒരു യൂറോപ്യൻ ഇസ്ലാം രൂപവത്കരിക്കേണ്ടതിൻറെ ആവശ്യകതയെക്കുറിച്ച് ഊന്നിപ്പറയുന്ന ബുദ്ധിജീവിയുമാണ് താരിഖ് റമദാൻ. ഇസ്‌ലാമിക ചിന്തയുടെ നവീകരണത്തിനും ഇസ്‌ലാമിക പാഠങ്ങളുടെ പുനർ‌വായനക്കും ആഹ്വാനം ചെയ്യുന്നതിനാൽ മുസ്‌ലിം മാർട്ടിൻ ലൂഥർ എന്ന് വിളിക്കപ്പെടുന്നു.
ജനനവും വിദ്യാഭ്യാസവും
മുസ്ലിം ബ്രദർ‌ഹുഡ് സ്ഥാപകനായ ഹസനുൽ ബന്നയുടെ പൗത്രനും ബ്രദർ‌ഹുഡ് നേതാവായിരുന്ന സ‌ഈദ് റമദാൻറെ പുത്രനുമാണ് താരിഖ് റമദാൻ. ഈജിപ്ഷ്യൻ പ്രസിഡൻറായിരുന്ന ഗമാൽ അബ്ദുന്നാസറിൻറെ കാലത്ത് ബ്രദർ‍‌ഹുഡ് ആക്റ്റിവിസത്തിൻറെ പേരിൽ ഈജിപ്തിൽ നിന്നും സ്വിറ്റ്സർലാൻറിലേക്ക് നാടു കടത്തപ്പെട്ടയാളായിരുന്നു സ‌ഈദ് റമദാൻ. സ്വിറ്റ്സർലാന്റിലെ ജനീവയിൽ വെച്ചാണ് താരിഖ് പിറക്കുന്നത്.
ഒരു വർ‌ഷം നേരത്തേ ബിരുദം കരസ്ഥമാക്കിയ താരിഖ് ജനീവ യൂനിവേഴ്സിറ്റിയിൽ നിന്ന് തത്വചിന്തയും സാഹിത്യവും സാമൂഹ്യശാസ്ത്രവും അഭ്യസിച്ചു. ഫ്രഞ്ച് സാഹിത്യത്തിലും തത്ത്വചിന്തയിലും ബിരുദാനന്തര ബിരുദം നേടിയ അദ്ദേഹത്തിൻറെ പി.എച്.ഡി അറബിഭാഷയിലും ഇസ്‌ലാമിക പഠനങ്ങളിലുമായിരുന്നു. കൂടാതെ ഈജിപ്തിലെ അൽ‌-അസ്‌ഹർ യൂനിവേഴ്സിറ്റിയിൽ നിന്ന് അറബിയിലും ഇസ്‌ലാമിക പഠനങ്ങളിലും ബിരുദം നേടിയിട്ടുണ്ട്.
പുറമേക്കുള്ള കണ്ണികൾ
വർഗ്ഗം:ജീവചരിത്രം വർഗ്ഗം:ഇസ്ലാമികപണ്ഡിതർ വർഗ്ഗം:സെപ്റ്റംബർ 26-ന് ജനിച്ചവർ വർഗ്ഗം:1962-ൽ ജനിച്ചവർ വർഗ്ഗം:അവലംബം ഇല്ലാത്ത താളുകൾ
തിമൂറി സാമ്രാജ്യം
പതിനാലാം നൂറ്റാണ്ടിൽ, തുർക്കോ മംഗോളിയൻ നേതാവായ തിമൂർ മദ്ധ്യേഷ്യയിലെ സമർഖണ്ഡ് കേന്ദ്രമാക്കി സ്ഥാപിച്ച സാമ്രാജ്യമാണ് തിമൂറി സാമ്രാജ്യം (പേർഷ്യൻ: تیموریان) അഥവാ ഗൂർഖാനി സാമ്രാജ്യം (പേർഷ്യൻ: گوركانى). പ്രതാപകാലത്ത് മദ്ധ്യേഷ്യ, ഇറാൻ, ആധുനിക അഫ്ഗാനിസ്താൻ എന്നിവ പൂർണ്ണമായും പാകിസ്താൻ, ഇന്ത്യ, മെസപ്പൊട്ടാമിയ, കോക്കാസസ് എന്നിവയുടെ ഭാഗങ്ങളും ഈ സാമ്രാജ്യത്തിന്റെ കീഴിലായിരുന്നു.
പതിനാറാം നൂറ്റാണ്ടിൽ തിമൂറി വംശപരമ്പരയിൽപ്പെട്ട ബാബർ, ഇന്ത്യയിലേക്ക് കടക്കുകയും അവിടെ മുഗൾ സാമ്രാജ്യം സ്ഥാപിക്കുകയും ചെയ്തു. പതിനെട്ടാം നൂറ്റാണ്ടിൽ ബ്രിട്ടീഷുകാർ ഇന്ത്യയിൽ ശക്തി പ്രാപിക്കുന്നതു വരെ ഇന്ത്യൻ ഉപഭൂഖണ്ഡത്തിന്റെ മിക്കഭാഗങ്ങളും മുഗൾ സാമ്രാജ്യം നിയന്ത്രിച്ചിരുന്നു.
തുടക്കം
പതിനഞ്ചാം നൂറ്റാണ്ടിന്റെ തുടക്കത്തിൽ പടിഞ്ഞാറോട്ടാണ് തിമൂർ തന്റെ സാമ്രാജ്യം വികസിപ്പിച്ചത്. ഇറാൻ, ഇറാഖ്, ജോർജിയ, തുർക്കി തുടങ്ങിയ പ്രദേശങ്ങളെല്ലാം തുടർന്ന് തിമൂറിന്റെ അധീനതയിലായി. ഇതിനു ശേഷം ചൈനയിലേക്ക് സൈനികമുന്നേറ്റം നടത്തുന്നതിനിടെ 1405 ഫെബ്രുവരി 18-ന് തിമൂർ മരണമടയുകയായിരുന്നു.
ഷാ രൂഖ്
ലഘു|ഷാ രൂഖിന്റെ പ്രതിമ തിമൂറിന്റെ മരണശേഷം സാമ്രാജ്യത്തിന്റെ പിന്തുടർച്ചാവകാശത്തിനായുള്ള ചില കലഹങ്ങൾക്കു ശേഷം തിമൂറിന്റെ നാലാമത്തെ പുത്രനായിരുന്ന ഷാ രൂഖ്, സാമ്രാജ്യാധിപനായി. മുൻപ് ഇദ്ദേഹം 1397 മുതൽ തന്റെ പിതാവിന്റെ കീഴിൽ ഖുറാസാൻ, സിസ്താൻ, കാസ്പിയനു തെക്കുള്ള മസന്ദരാൻ എന്നീ പ്രവിശ്യകളുടെ ഭരണകർത്താവായിരുന്നു. 1409 മുതൽ 1447 വരെയായിരുന്നു ഷാ രൂഖിന്റെ ഭരണകാലം. സമർഖണ്ഡിൽ തന്റെ പുത്രൻ ഉലൂഘ് ബെഗിനെ ഭരച്ചുമതലയേൽപ്പിച്ച് വടക്കുപടിഞ്ഞാറൻ അഫ്ഗാനിസ്താനിലെ ഹെറാത്ത് തലസ്ഥാനമാക്കിയായിരുന്നു ഷാ രൂഖ് ഭരണം നടത്തിയിരുന്നത്. ഷാ രൂഖിന്റേയും അദ്ദേഹത്തിന്റെ പിൻ‌ഗാമികളുടേയും ഭരണകാലത്ത് ഹെറാത്ത് ഒരു മികച്ച സാംസ്കാരികകേന്ദ്രമായി വളർന്നു. ചൈനയിലേയും ഉത്തരേന്ത്യയിലേയും ഇന്ത്യൻ ഭരണാധികാരികളുമായി നയതന്ത്രബന്ധവും ഷാ രൂഖ് സ്ഥാപിച്ചു. കുറച്ചു കാലത്തേക്കെങ്കിലും ദില്ലിയിലേയും ഒട്ടോമൻ തുർക്കിയിലേയും ഭരണാധികാരികൾ ഷാ രൂഖിന്റെ സാമന്തരായിരുന്നു.
ഉലൂഘ് ബെഗ്
42 വർഷം ഷാ രൂഖ് ഭരണം നടത്തി. 1447- ഇദ്ദേഹത്തിന്റെ മരണശേഷം, പുത്രൻ ഉലൂഘ് ബെഗ് അധികാരം ഏറ്റെടുത്തു. നേരത്തേതന്നെ ട്രാൻസോക്ഷ്യാനയുടെ ഭരണകർത്താവായിരുന്ന ഉലൂഘ്, തന്റെ പിതാവിൽ നിന്നും വ്യത്യസ്തമായി സ്വന്തം തട്ടകവും, മുത്തച്ഛൻ തിമൂറിന്റെ ഭരണകേന്ദ്രവുമായിരുന്ന സമർഖണ്ഡ് കേന്ദ്രീകരിച്ചായിരുന്നു ഭരണം നടത്തിയത്. എന്നാൽ 1447 മുതൽ 1449 വരെയുള്ള 2 വർഷം മാത്രമേ ബെഗിന് അധികാരത്തിലിരിക്കാൻ സാധിച്ചുള്ളൂ.
1449-ൽ സ്വന്തം പുത്രൻ അബ്ദ് അൽ ലത്തീഫ്, ഉലൂഘിനെ വധിച്ച് അധികാരത്തിലേറി. എന്നാൽ ലത്തീഫിന്റെ ഭരണവും അധീകം നീണ്ടില്ല. 1450-ൽ ഉലൂഘ് ബെഗിന്റെ ഒരു സേവകൻ അബ്ദ് അൽ ലത്തീഫിനെ വധിക്കുകയായിരുന്നു. ഇതിനെത്തുറർന്നുള്ള വർഷങ്ങളിൽ ഭരണത്തിലെ അനിശ്ചിതത്വം നിമിത്തം തിമൂറിദ് സാമ്രാജ്യം ശിഥിലമായിത്തുടങ്ങി.
ഹുസൈൻ ഇബ്ൻ ബൈഖാറ
ലഘു|ഹുസൈൻ ബൈഖാറ 1455-ൽ തിമൂറിന്റെ ഒരു പേരക്കുട്ടിയുടെ പുത്രനായിരുന്ന അബു സൈദ്, ഹെറാത്തിൽ ഭരണം ഏറ്റെടുത്തെങ്കിലും 1469-ൽ വടക്കുപടിഞ്ഞാറൻ ഇറാനിൽ വച്ചുനടന്ന് ഒരു യുദ്ധത്തിൽ ഇദ്ദേഹവും കൊല്ലപ്പെട്ടു. ഇതേത്തുടർന്ന് ഹെറാത്തിൽ അധികാരമേറ്റ സുൽത്താൻ ഹുസൈൻ ഇബ്ൻ ബൈഖാറ ദീർഘനാൾ (1469-1506) ഹെറാത്തിൽ ഭരണം നടത്തുകയും ഭരണക്രമം പുനഃസ്ഥാപിക്കുകയും ചെയ്തു
സാമ്രാജ്യത്തിന്റെ അന്ത്യം
പേർഷ്യയിലെ സഫവി സാമ്രാജ്യത്തിന്റെ ഉദയം, റഷ്യയിലെ ദേശീശൈക്യം, ട്രാൻസോക്ഷ്യാനയിലെ ഷൈബാനി ഉസ്ബെക്കുകളുടെ ശക്തി പ്രാപിക്കൽ, തുടങ്ങിയ വിവിധ കാരണങ്ങൾ കൊണ്ട് പതിനഞ്ചാം നൂറ്റാണ്ടിൽ തിമൂറിന്റെ സാമ്രാജ്യം, ക്രമേണ അധഃപതിച്ചു. ഇതേ സമയം ഇന്ത്യയിലേക്ക് കടന്ന തിമൂർ വംശജർ വളരെ ശക്തമായ മുഗൾ സാമ്രാജ്യം സ്ഥാപിച്ചു.
ഹെറാത്തിലെ തിമൂറികാലത്തെ ചരിത്രാവശിഷ്ടങ്ങൾ
right|thumb|250px|ഹെറാത്തിലെ വെള്ളിയാഴ്ചനമസ്കാരപ്പള്ളി
ഷാ രൂഖിന്റേയും ഹുസൈൻ ബൈഖാറയുടേയും ഭരണകാലത്ത് ഹെറാത്ത് ഒരു മികച്ച സാംസ്കാരികകേന്ദ്രമായി വളർന്നു. പതിനഞ്ചാം നൂറ്റാണ്ട്, ഹെറാത്തിന്റെ ചരിത്രത്തിലെ ഏറ്റവും ഐശ്വര്യസമ്പൂർണ്ണമായ കാലമായിരുന്നെന്ന് വിലയിരുത്തപ്പെടുന്നു. ഇക്കാലത്ത് നിരവധി കലാകാരന്മാരും സാഹിത്യകാരന്മാരും ചിന്തകരും കരകൗശലവിധഗ്ദ്ധരും ഹെറാത്തിലേക്ക് ആകർഷിക്കപ്പെട്ടു. മുൻപ് മംഗോളിയൻ ആക്രമണങ്ങളിൽ തകർന്ന ഈ മേഖലയിലെ വ്യാപാരം മുൻ‌കാലങ്ങളിലെപ്പോലെ വീണ്ടും സജീവമായി. ഹെറാത്തിലെ കോട്ട ഷാ രൂഖിന്റെ കൽപ്പനപ്രകാരം പുതുക്കി നിർമ്മിക്കപ്പെട്ടു. ഹെറാത്തിലെ വെള്ളിയാഴ്ചനമസ്കാരപ്പള്ളി, ഹുസൈൻ ബൈഖാറയുടെ കാലത്ത് പുതുക്കിപ്പണിതു.
അഫ്ഘാനിസ്താനിലെ ഇസ്ലാമികചരിത്രാവശിഷ്ടങ്ങളിൽ മഹത്തരമായ ഒന്നായ മൂസല്ല സമുച്ചയം ഹെറാത്തിലെ തിമൂറി കാലഘട്ടത്തിലെ നിർമ്മിതികളിൽ പേരുകേട്ടതാണ്. ഷാ രൂഖിന്റെ ഭാര്യയായിരുന്ന ഗോഹർഷാദ് ബീഗം ആയിരുന്നു ഗോഹർഷാദിന്റേയും, ഷാരൂഖിന്റെ ഒരു പുത്രൻ ഘിയാസ് അൽ ദീൻ ബൈസൺ ഘോറിന്റേയും ശവകുടീരം ഈ സമുച്ചയത്തിനടൂത്താണ് സ്ഥിതി ചെയ്യുന്നത്. തിമൂറി ഭരണാധികാരികൾ, പട്ടണത്തിന് പുറത്ത് വലിയ പൂന്തോട്ടങ്ങളും തീർത്തിരുന്നു.
അവലംബം
വർഗ്ഗം:തുർക്കോ-മംഗോളിയൻ സാമ്രാജ്യങ്ങൾ
ഗ്രാമീൺ ബാങ്ക്
ദരിദ്രരായ ജനങ്ങൾക്ക് ജാമ്യവസ്തു ഇല്ലാതെ തന്നെ ചെറുകിട വായ്പകൾ നൽകി അതിലൂടെ അവരെ സാമ്പത്തിക സ്വയം പര്യാപ്തത നേടാൻ സഹായിക്കുന്ന ബംഗ്ലാദേശിലെ ഒരു ധനകാര്യസ്ഥാപനമാണ് ഗ്രാമീൺ ബാങ്ക് (Bengali: গ্রামীণ বাংক). ഗ്രാമത്തിലെ ബാങ്ക് എന്നാണ് ഗ്രാമീൺ ബാങ്ക് എന്ന പേരിന്റെ അർഥം.1998-ൽ ഗ്രാമീൺ ബാങ്കിന്റെ ചെലവു കുറഞ്ഞ ഭവന നിർമ്മാണ പദ്ധതി വേൾഡ് ഹാബിറ്റാറ്റ് അവാർഡ് നേടുകയും 2006-ൽ ഗ്രാമീൺ ബാങ്കിനും സ്ഥാപകനായ മുഹമ്മദ് യൂനുസിനും സംയോജിതമായി സമാധാനത്തിനുള്ള നോബൽ പുരസ്ക്കാരം ലഭിക്കുകയുമുണ്ടായി.
അമേരിക്കയിലെ വാണ്ടെർ ബിൽറ്റ് സർവ്വകലാശാലയിൽ നിന്നും സാമ്പത്തിക ശാസ്ത്രത്തിൽ ഡോക്ടറേറ്റ് ബിരുദം നേടിയ മുഹമ്മദ് യൂനുസ് ചിറ്റഗോംഗ് സർവ്വകലാശാലയിൽ പ്രൊഫസർ ആയി സേവനമനുഷ്ടിക്കുന്ന്തിനിടെ 1976-ൽ രൂപകൽപ്പന ചെയ്ത ഗ്രാമീണ വായ്പാ പദ്ധതിയായ ഗ്രാമീൺ ബാങ്ക് നിയമത്തിലൂടെ 1983-ൽ ഒരു സ്വതന്ത്ര ബാങ്ക് ആയി രൂപാന്തരപ്പെട്ടു.
ചരിത്രം
1976-ൽ ബംഗ്ലാദേശിലെ ചിറ്റഗോംഗ് സർവ്വകലാശാലക്കടുത്തുള്ള ജോബ്ര ഗ്രാമം സന്ദർശിക്കുമ്പോൾ ദരിദ്രരായ ഗ്രാമവാസികളുടെ ഉന്നതിക്കായി എന്ത് ചെയ്യാൻ കഴിയുമെന്ന് ചിന്തിച്ച യൂനുസിന് മൂള കൊണ്ട് അകസാമാനങ്ങൾ പണിയുന്ന ജോബ്രയിലെ വനിതകൾക്ക് ചെറുകിട വായ്പകൾ ലഭിക്കുകയാണെങ്കിൽ അത് അവരുടെ ജീവിത സാഹചര്യങ്ങളിൽ അഭൂതമായ പുരോഗതി ഉണ്ടാക്കുമെന്ന് മനസ്സിലായി. എന്നാൽ തീരെ ദരിദ്രരായ ജോബ്രയിലെ ഗ്രാമീണ വനിതകൾക്ക് ജാമ്യവസ്തു നൽകാൻ ഇല്ലാത്തതിനാൽ അന്ന് നിലവിലുണ്ടായിരുന്ന ബാങ്കുകളെ സമീപിക്കാൻ കഴിയുമായിരുന്നില്ല. ജാമ്യവസ്തു ഇല്ലാതെ വായ്പ നൽകിയിരുന്നവർ അവരിൽ നിന്നും കൊള്ളപ്പലിശ ഈടാക്കിയിരുന്നതിനാൽ ദിനം മുഴുവനും കഠിനാധ്വാനം ചെയ്താലും ആ ദരിദ്ര ഗ്രാമീണ വനിതകളുടെ കയ്യിൽ കാര്യമായൊന്നും അവശേഷിച്ചിരുന്നില്ല. ആ അവസ്ഥയിൽ അവരെ സഹായിക്കാൻ വേണ്ടി യൂനുസ് തന്റെ കൈയിൽ നിന്നും 27 അമേരിക്കൻ ഡോളറിനു തുല്യമായ തുക വായ്പയായി നൽകി. ഗ്രാമീൺ ബാങ്ക് എന്ന പ്രസ്ഥാനത്തിന്റെ തുടക്കമായിരുന്നു ഇത്.
കടുക്ക
ലഘുചിത്രം വലിയ മരമായി വളരുന്ന ഔഷധസസ്യമാണ് കടുക്ക. . വേനൽകാലത്തും മഞ്ഞുകാലത്തും ഇവ ഇലപൊഴിക്കുന്നു. ശാഖകളുടെ അഗ്രഭാഗത്തായി വെള്ള നിറത്തിലുള്ള പൂങ്കുലകൾ കാണപ്പെടുന്നു. ഇതിന്റെ വിത്തിന് കയ്പും മധുരവും സമാസമം അനുഭവപ്പെടുന്നു.
രസാദി ഗുണങ്ങൾ
രസം			:കഷായം, തിക്തം, മധുരം, അമ്ലം, കടു
ഗുണം		:ലഘു, രൂക്ഷം
വീര്യം			:ഉഷ്ണം
വിപാകം		:മധുരം
ഔഷധയോഗ്യ ഭാഗം
ഫലമജ്ജ
അവലംബം
വർഗ്ഗം:ഔഷധസസ്യങ്ങൾ വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ വർഗ്ഗം:കോംബ്രട്ടേസീ
അലോപ്പതി
ശാസ്ത്രത്തെ അടിസ്ഥാനമാക്കിയുള്ള ആധുനിക വൈദ്യശാസ്ത്രത്തെ നിർവചിക്കാൻ ഉപയോഗിക്കുന്ന ഒരു പുരാതന പദമാണ് അലോപ്പതി മെഡിസിൻ അഥവാ അലോപ്പതി. ഹോമിയോപ്പതിയുടെ പിതാവായ സാമുവൽ ഹാനിമാൻ തന്റെ പുതിയ ചികിത്സാരീതി അവതരിപ്പിക്കുമ്പോൾ അക്കാലത്തു യൂറോപ്പിൽ നിലവിലിരുന്ന പ്രാകൃത ചികിത്സാരീതിയായിരുന്നു ഇത്. ഈ പദത്തിന്റെ ഉപയോഗത്തിൽ പ്രാദേശിക വ്യത്യാസങ്ങളുണ്ട്. ഇന്ത്യയിൽ പ്രത്യേകിച്ചും ചികിത്സകളും മരുന്നുകളും താരതമ്യം ചെയ്യുമ്പോൾ ആയുർവേദം, ഹോമിയോപ്പതി, മറ്റ് സമാനമായ ഇതര/പരമ്പരാഗത ചികിത്സ എന്നിവയിൽ നിന്ന് ആധുനിക വൈദ്യശാസ്ത്രത്തെ വേർതിരിച്ചറിയാൻ ഈ പദം ഉപയോഗിക്കുന്നു. ഇന്ന് ആധുനിക വൈദ്യശാസ്ത്രത്തിന്റെ മറ്റൊരു പേരായി ഈ പദം ഉപയോഗിക്കുന്നുണ്ടെങ്കിലും അത് ശരിയല്ല. " ആധുനിക വൈദ്യശാസ്ത്രം (മോഡേൺ മെഡിസിൻ)" അഥവാ "ശാസ്ത്രീയ തെളിവുകളുടെ അടിസ്ഥാനത്തിൽ ഉള്ള ആധുനിക വൈദ്യശാസ്ത്രം" എന്നാണ് ഇതിന്റെ ശരിയായ പേര്. സയന്റിഫിക് മെഡിസിൻ എന്നാണ് ഇതുകൊണ്ട് ഉദ്ദേശിക്കുന്നത്.
പദോൽപ്പത്തി
അലോപ്പതി എന്ന വാക്ക് ഗ്രീക്ക് ഭാഷയിലെ അലോസ് (ἄλλος), പതോസ് (πάϑος) എന്നീ രണ്ടു വാക്കുകൾ ചേർത്ത് ഉണ്ടാക്കിയതാണ്.
ചരിത്രം
പത്തൊമ്പതാം നൂറ്റാണ്ടിൽ യൂറോപ്പിൽ നിലവിലിരുന്ന വൈദ്യശാസ്ത്രരീതി വളരെ പ്രാകൃതമായിരുന്നു. ചില രോഗങ്ങൾക്കുള്ള ചികിത്സ രക്തം ഊറ്റിക്കളയുകപോലുള്ള പ്രാകൃത ചികിത്സാസബ്രദായമായിരുന്നു. അക്കാലത്തുണ്ടായിരുന്ന ഈ പ്രാകൃത ചികിത്സാരുപവുമായി തങ്ങൾക്കുള്ള അഭിപ്രായവ്യത്യാസമാണ് ഹാനിമാനും കൂട്ടരും ആ ചികിത്സാരിതിക്ക് ഈ പേര് ഇടാൻ ഇടയാക്കിയത്. പത്തൊമ്പതാം നൂറ്റാണ്ടിലെ പ്രാകൃതമായ തെളിവിൽ വിശ്വസിക്കാത്ത ഹീറോയിക് മെഡിസിൻ എന്ന ചികിത്സാരീതി അവലംബിക്കുന്നവരെ അപമാനിക്കാനാണ് അലോപ്പതി ചികിത്സകർ എന്ന പേർ വിളിച്ചിരുന്നത്. എന്നാൽ അത്തരം ചികിത്സാരിതികൾ അവലംബിക്കാത്ത ആധുനിക വൈദ്യശാസ്ത്രചികിത്സകരേയും ബദൽചികിത്സകർ ഇന്നും ഈ പേരിൽ തന്നെയാണ് വിളിച്ചുവരുന്നത്. ഇന്നും ഈ വാക്കുപയൊഗിക്കുന്നവർ ഈ വാക്കിന്റെ ഉത്ഭവത്തെപ്പറ്റി അറിയാത്തവർ ആണെന്ന് ജെയിംസ് വോർട്ടൺ പറയുന്നു. പത്തൊമ്പതാം നൂറ്റാണ്ടിൽ ഹോമിയോപ്പതിയെ അനുകൂലിക്കുന്നവരും അലോപതി ചികിത്സകർ എന്ന് അവർ സൂചിപ്പിച്ചവരും തമ്മിൽനടന്ന ചൂടേറിയ വാഗ്വാദം ഈ വാക്കിനെപ്പറ്റിയുള്ള വിവാദം ചൂണ്ടിക്കാണിക്കുന്നതാണ്.
ഈ വാക്കിന്റെ ഇന്നത്തെ അവസ്ഥ
അലോപ്പതി എന്ന വാക്ക് ഹോമിയൊപ്പതിയെ അംഗീകരിക്കുന്നവർ ഉപയൊഗിക്കുന്ന വാക്കാണ്. ഇത് ഇന്ന് മറ്റു ബദൽചികിത്സകരും ഉപയൊഗിച്ചുതുടങ്ങിയിട്ടുണ്ട്. എന്നാൽ ആധുനിക വൈദ്യശാസ്ത്രം അഥവാ സയന്റിഫിക് മെഡിസിൻ ഈ വാക്ക് അതിന്റെ പേരിനുപകരം ഒരിക്കലും ഉപയോഗിച്ചുവരുന്നില്ല. മാത്രമല്ല ആധുനിക വൈദ്യശാസ്ത്രചികിത്സകർ പലരും ഈ വാക്ക് അവഹേളനമുമുണ്ടാക്കുന്ന വാക്കായിത്തന്നെ കരുതിവരുന്നു. ഈ അടുത്തകാലത്ത് അമെരിക്കൻ വൈദ്യശാസ്ത്രമെഖലയിൽ ചില സ്രോതസ്സുകൾ, ചില വൈദ്യശാസ്ത്രശാഖകളെ താരതമ്യം ചെയ്യാനും ഉപയൊഗിക്കുന്നുണ്ട്. ബദൽചികിത്സാ പൊതുജനാരോഗ്യ വിദഗ്ദ്ധനായ വില്യം ജാർവിസ് പറയുന്നത്: ആധുനിക ചികിത്സാരീതി പലപ്പോഴും അലോപതിചികിത്സയുടെ ചില തത്ത്വങ്ങളെങ്കിലും പിന്തുടരുന്നുവെന്നാണ്. എങ്കിലും പല പാരമ്പര്യ ബദൽചികിത്സകളും അലോപ്പതിയുടെ ചികിത്സയെക്കാൾ ആധുനികചികിത്സയുമായി അടുത്തുനിൽക്കുന്നു.
അവലംബം
വിഭാഗം:വൈദ്യശാസ്ത്രം
ലാലൂർ കാർത്ത്യായനി ക്ഷേത്രം
പരശുരാമൻ സ്ഥാപിച്ച 108 ദുർഗ്ഗാക്ഷേത്രങ്ങളിൽ ഒന്നാണ് ലാലൂർ കാർത്ത്യായനി ക്ഷേത്രം. യാഗങ്ങളുടെ ഭൂമി എന്നറിയപ്പേട്ടിരുന്ന സ്ഥലമാണ് പിന്നീട് ലാലൂരായത്. കാർത്ത്യാനി ദേവിയാണ് പ്രതിഷ്ഠ. വടക്കുംനാഥൻ ക്ഷേത്രത്തിലെ ശ്രീരാമന്റെ ശ്രീകോവിലിന്റെതു പോലുയുള്ള കൊത്തുപണികളാണ് ഇവിടെ കാണുന്നത്. ഉപദേവതമാരുടെ പ്രതിഷ്ഠകളൊന്നും ഇവിടെ ഇല്ലെന്നൊരു പ്രത്യേകതയും ഉണ്ട്. കല്ലിൽ കൊത്തിയ പ്രതിഷ്ഠയാണ് ഇവിടെയുള്ളത്. ക്ഷേത്രകവാടത്തിലെ ബലിക്കല്ലിന് എട്ട് അടിയോളം ഉയരമുണ്ട്. പ്രതിഷ്ഠയുടെ കാൽ പദത്തോളം ഉയരമെ ബലിക്കല്ലിന് പാടുള്ളു എന്നാണ് നിയമം. ലാലൂർ ഭഗവതിയും കാരമുക്ക് ഭഗവതിയും സഹോദരിമാരാണെന്നാണ് വിശ്വാസം.
ലാലൂർ പൂരം
തൃശ്ശൂർ പൂരത്തിലെ ഒരു ഘടക പൂരമാണിത്. കാലത്തു് 6.00ന് മൂന്നാനകളോടും മേളത്തോടും കൂടി വടക്കും നാഥനിലേക്ക് പുറപ്പെടും. കോട്ടപ്പുറത്തെത്തുമ്പോൾ ആനകൾ അഞ്ചും നടുവിലാലിൽ വച്ച് ആനകൾ ഒമ്പതും ആവും. പത്ത് മണിയോടെ വടക്കുംനാഥനെ വന്ദിച്ച് ദേവി ലാലൂരേക്ക് തിരിക്കും. വൈകീട്ട് ആറിനു് വടക്കുംനാഥനിലേക്ക് പുറപ്പെടുന്ന ദേവി 10.00 മണിക്ക് തിരിച്ചു പോന്നു് 11.30 ക്ഷേത്രത്തിലെത്തും.
അവലംബം
വർഗ്ഗം:തൃശ്ശൂർ പൂരം വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
ഓയിൽ ആന്റ് നാച്ചുറൽ ഗാസ് കോർപ്പറേഷൻ
പെട്രോളിയം കണ്ടെത്തലിലും ഉല്പാദനത്തിലും ഏർപ്പെട്ടിരിക്കുന്ന ഏഷ്യയിലെ ഏറ്റവും വലിയ കമ്പനികളിലൊന്നാണിത്. ഇന്ത്യയുടെ ക്രൂഡ് ഓയിൽ ആവശ്യത്തിന്റെ 30%-ഓളം ഇത് ഉല്പാദിപ്പിക്കുന്നു. ഇന്ത്യയിലെ 11,000 കിലോമീറ്ററിലധികം ദൈർഘ്യമുള്ള പൈപ്പ്‌ലൈനുകൾ കമ്പനി പ്രവർത്തിക്കുന്നു. 2007 മെയ് വരെ മാർക്കറ്റ് കാപ്പിന്റെ അടിസ്ഥാനത്തിൽ ഇന്ത്യയിലെ ഏറ്റവും വലിയ കമ്പനിയായിരുന്നു ഇത്.
വർഗ്ഗം:ഇന്ത്യയിലെ സർക്കാർ ഉടമസ്ഥതയിലുള്ള കമ്പനികൾ വർഗ്ഗം:ഇന്ത്യയിലെ പെട്രോളിയം - പ്രകൃതിവാതക കമ്പനികൾ വർഗ്ഗം:ഇന്ത്യ ആസ്ഥാനമായുള്ള ബഹുരാഷ്ട്രകമ്പനികൾ
കോർണിങ്ങ്
കോർണിങ്ങ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് തിഹാമ കൌണ്ടി യിൽ റെഡ് ബ്ലഫിനു തെക്കുഭാഗത്ത് 19 മൈൽ ദൂരത്തിലായും സാക്രമെൻറോയ്ക്ക് 100 മൈൽ വടക്കായും സ്ഥിതിചെയ്യുന്ന ഒരു നഗരമാണ്. 2000 ലെ സെൻസസിൽ 6,741 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസിലെ കണക്കുകൾ പ്രകാരം 7,663 ആയി വർദ്ധിച്ചിരുന്നു.
ഭൂമിശാസ്ത്രം
കോർണിങ്ങ് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ 39.92611°N, -122.18056°W (39.926182, -122.180489) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കൾ പ്രകാരം ഈ നഗരത്തിൻറെ ആകെ വിസ്തീർണം 3.55 ചതുരശ്ര മൈൽ (9.2 ചതുരശ്രകിലോമീറ്റർ) ആണ്. ഇതു മുഴുവൻ‌ കരഭൂമിയാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
വിദൂര വിദ്യാഭ്യാസ കൗൺസിൽ
വിദൂര വിദ്യാഭ്യാസ കൗൺസിൽ (Distance Education Council (DEC) വിദൂരവിദ്യാഭ്യാസവും ഓപ്പൺ സർവ്വകലാശാലാരീതിയും പ്രോത്സാഹിപ്പിക്കുകയും നിയന്ത്രിക്കുകയും വിലയിരുത്തുകയും ചെയ്യുവാനായി നിലവിൽ വന്ന സമിതിയാണ്. 1985ലെ ഇന്ദിരാഗാന്ധി നാഷണൽ ഓപ്പൺ യൂണിവേഴ്സിറ്റി ആക്റ്റിന്റെ  ഖണ്ഡിക 16  അനുസരിച്ചാണ് ഈ കൗൺസിൽ സ്ഥാപിക്കപ്പെട്ടത്   . കൗൺസിലിന്റെ  അധ്യക്ഷസ്ഥാനം   ഇന്ദിരാഗാന്ധി ഓപ്പൺ സർവ്വകലാശാല) വൈസ് ചാൻസിലർ ആണ് വഹിച്ചിരുന്നത്. . എന്നാൽ 2013-ജൂണിൽ ഈ സമിതി അസാധുവാക്കപ്പെടുകയും  വിദൂര വിദ്യാഭ്യാസ ബ്യൂറോ( Distance Education Bureau) എന്ന പേരിൽ  പുതിയൊരു സമിതി യൂണിവഴ്സിറ്റി ഗ്രാൻറ്സ് കമീഷന്റെ കീഴിൽ നിലവിൽ വരികയും ചെയ്തു. . അസാധുവാക്കപ്പെട്ട കൗൺസിലിന്റെ സകല ചുമതലകളും പുതിയ ബ്യൂറോ ഏറ്റെടുത്തു.
ഫസ്റ്റ് ബ്ലഡ്
1982 ഒക്ടോബർ 22-നു പുറത്തിറങ്ങിയ ഒരു അമേരിക്കൻ ആക്ഷൻ ചലച്ചിത്രമാണ് ഫസ്റ്റ് ബ്ലഡ്. അമേരിക്കയ്ക്ക് പുറത്തു റാംബോ എന്ന പേരിലും ഈ ചിത്രം അറിയപ്പെട്ടു. ഇതിലെ മുഖ്യ കഥാപാത്രമായ റാംബോയെ അവതരിപ്പിച്ചത് സിൽവെസ്റ്റർ സ്റ്റാലോൺ ആണ്.
1972 ൽ ഡേവിഡ് മോറെലിന്റെ അതേ പേരിലുള്ള നോവലിനെ അടിസ്ഥാനമാക്കിയാണ് ചിത്രം നിർമ്മിച്ചിരിക്കുന്നത്. സിനിമയിൽ, പ്രശ്നക്കാരനും തെറ്റിദ്ധരിക്കപ്പെട്ടതുമായ ഒരു വെറ്ററൻ റാംബോ, വാഷിംഗ്ടണിലെ ചെറിയ പട്ടണമായ ഹോപ്പ് നിയമലംഘനത്തിനെതിരെ തന്റെ പോരാട്ടത്തെയും അതിജീവനത്തെയും കുറിച്ച് ആശ്രയിക്കണം.
ഫസ്റ്റ് ബ്ലഡ് 1982 ഒക്ടോബർ 22 ന് അമേരിക്കയിൽ പുറത്തിറങ്ങി. തുടക്കത്തിൽ സമ്മിശ്ര പ്രതികരണമുണ്ടായിട്ടും ഈ ചിത്രം ബോക്സ് ഓഫീസ് വിജയമായി, ബോക്സോഫീസിൽ 125.2 മില്യൺ ഡോളർ നേടി. പുറത്തിറങ്ങിയതിനുശേഷം, ഫസ്റ്റ് ബ്ലഡ് നിരൂപകരിൽ നിന്ന് വീണ്ടും വിലയിരുത്തൽ നേടിയിട്ടുണ്ട്, പലരും സ്റ്റാലോൺ, ഡെന്നി, ക്രെന്ന എന്നിവരുടെ വേഷങ്ങളെ പ്രശംസിക്കുകയും ആക്ഷൻ വിഭാഗത്തിലെ സ്വാധീനമുള്ള ചിത്രമായി അംഗീകരിക്കുകയും ചെയ്തു. ചിത്രത്തിന്റെ വിജയം ഒരു ഫ്രാഞ്ചൈസിക്ക് കാരണമായി, അതിൽ നാല് തുടർച്ചകൾ (എല്ലാം സ്റ്റാലോൺ രചിക്കുകയും അഭിനയിക്കുകയും ചെയ്തു), ഒരു ആനിമേറ്റഡ് ടെലിവിഷൻ പരമ്പര, കോമിക്ക് പുസ്‌തകങ്ങൾ, നോവലുകൾ, വീഡിയോ ഗെയിമുകൾ, ഒരു ബോളിവുഡ് റീമേക്ക് എന്നിവ ഉൾക്കൊള്ളുന്നു.
കഥ
ഡിസ്ചാർജ് ചെയ്ത് ഏഴു വർഷത്തിനുശേഷം, വിയറ്റ്നാം യുദ്ധവിദഗ്ദ്ധനായ ജോൺ റാംബോ ഒരു പഴയ സഖാവിനെ കാണാൻ കാൽനടയായി യാത്രചെയ്യുന്നു, യുദ്ധസമയത്ത് ഏജന്റ് ഓറഞ്ച് എക്സ്പോഷർ കാരണം സുഹൃത്ത് ക്യാൻസർ ബാധിച്ച് മരിച്ചുവെന്ന് അറിയാൻ.
വാഷിംഗ്ടണിലെ ഹോപ്പ് എന്ന ചെറുപട്ടണത്തിലേക്ക് അലഞ്ഞുനടന്ന് റാംബോ യാത്ര തുടരുന്നു. റാംബോയെ അനാവശ്യമായ ഒരു ശല്യമായി കണക്കാക്കുന്ന നഗരത്തിലെ ഷെരീഫ് വിൽ ടീസൽ അദ്ദേഹത്തെ തടഞ്ഞു. റാംബോ ഒരു എൻജിനീയറോട് നിർദ്ദേശങ്ങൾ ആവശ്യപ്പെടുമ്പോൾ, ടീസൽ അവനെ പട്ടണത്തിൽ നിന്ന് പുറത്താക്കുകയും തിരിച്ചുവരരുതെന്ന് പറയുന്നു. റാംബോ മടങ്ങിയെത്തുമ്പോൾ, ടീസൽ അയാളെ അറസ്റ്റുചെയ്യുന്നു, അറസ്റ്റിനെ ചെറുക്കുന്നു, മറച്ചുവെച്ച കത്തി കൈവശം വച്ചിട്ടുണ്ട്.
ചീഫ് ഡെപ്യൂട്ടി ആർട്ട് ഗാൾട്ടിന്റെ നേതൃത്വത്തിൽ, ടീസലിന്റെ ഉദ്യോഗസ്ഥർ റാംബോയെ ദുരുപയോഗം ചെയ്യുന്നു, വിയറ്റ്നാമിൽ ഒരു POW ആയി അദ്ദേഹം അനുഭവിച്ച പീഡനത്തിന്റെ ഫ്ലാഷ്ബാക്കുകൾക്ക് ഇത് കാരണമായി. നേരായ റേസർ ഉപയോഗിച്ച് അവനെ ഷേവ് ചെയ്യാൻ ശ്രമിക്കുമ്പോൾ, റാംബോ പട്രോളിംഗ്ക്കാരെ മറികടന്ന് കത്തി വീണ്ടെടുത്ത് പുറത്തേക്ക് വഴക്കിടുന്നു, ഒരു മോട്ടോർ സൈക്കിൾ മോഷ്ടിച്ച് കാടുകളിലേക്ക് ഓടിപ്പോകുന്നു. ഓട്ടോമാറ്റിക് ആയുധങ്ങൾ, നായ്ക്കൾ, ഒരു ഹെലികോപ്റ്റർ എന്നിവ ഉപയോഗിച്ച് ടീസിൽ ഒരു തിരയൽ പാർട്ടി സംഘടിപ്പിക്കുന്നു. ഗാൽട്ട് ഉത്തരവുകൾ ലംഘിക്കുകയും ഹെലികോപ്റ്ററിൽ നിന്ന് റാംബോയെ വെടിവയ്ക്കാൻ ശ്രമിക്കുകയും ചെയ്യുന്നു. ഒരു മലഞ്ചെരിവിൽ ഒരു ഉയർന്ന മലഞ്ചെരിവിൽ കുടുങ്ങിയ റാംബോ ഒരു മരത്തിൽ ചാടി സ്വയം പരിക്കേറ്റു. ഹെലികോപ്റ്ററിന്റെ വിൻഡ്‌ഷീൽഡ് തകർത്തുകൊണ്ട് അദ്ദേഹം ഒരു പാറ എറിയുന്നു; പൈലറ്റിന്റെ പെട്ടെന്നുള്ള പ്രതികരണം മെച്ചപ്പെട്ട ഫയറിംഗ് ആംഗിൾ നേടുന്നതിനായി തന്റെ സുരക്ഷാ ആയുധം നീക്കം ചെയ്ത ഗാൾട്ടിന് സമനില നഷ്ടപ്പെടാനും താഴെയുള്ള മുല്ലപ്പൂ പാറകളിലേക്ക് മാരകമായ വീഴ്ച വരുത്താനും കാരണമാകുന്നു.
ഗാൾട്ടിന്റെ മരണം ഒരു അപകടമാണെന്നും കൂടുതൽ കുഴപ്പങ്ങൾ വേണ്ടെന്നും ടീസലിനെയും ആളുകളെയും ബോധ്യപ്പെടുത്താൻ റാംബോ ശ്രമിക്കുന്നു, പക്ഷേ ഉദ്യോഗസ്ഥർ വെടിവച്ച് അവനെ കാട്ടിലേക്ക് പിന്തുടരുന്നു. റാംബോ ഒരു മുൻ ഗ്രീൻ ബെററ്റാണെന്നും മെഡൽ ഓഫ് ഓണററി ലഭിച്ചതായും വെളിപ്പെടുത്തുന്നു, പക്ഷേ പ്രതികാരത്തിന് വഴങ്ങിയ ടീസൽ, മാനഹണ്ടിനെ സംസ്ഥാന പോലീസിന് കൈമാറാൻ വിസമ്മതിച്ചു. ടീസിൽ മാത്രം അവശേഷിക്കുന്നതുവരെ, ഓരോന്നായി, റാംബോ മാരകമല്ലാത്ത ഡെപ്യൂട്ടിമാരെ അപ്രാപ്‌തമാക്കുന്നു, ബൂബി കെണികളും നഗ്നമായ കൈകളും ഉപയോഗിച്ച്. ടീസിലിനെ മറികടന്ന് തൊണ്ടയിൽ ഒരു കത്തി പിടിച്ച് റാംബോ അവരോട് പറയുന്നു, തനിക്ക് എല്ലാവരെയും കൊന്നുകളയാൻ കഴിയുമായിരുന്നു, ടീസൽ അത് അനുവദിച്ചില്ലെങ്കിൽ കൂടുതൽ ശക്തിയോടെ പോരാടുമെന്ന് ഭീഷണിപ്പെടുത്തുന്നു.
മാനഹണ്ടിന് സഹായിക്കാൻ സംസ്ഥാന പോലീസിനെയും നാഷണൽ ഗാർഡിനെയും വിളിക്കുന്നു, റാംബോയുടെ ഉപദേഷ്ടാവും മുൻ കമാൻഡിംഗ് ഓഫീസറുമായ കേണൽ സാം ട്രോട്ട്മാനും എത്തിച്ചേരുന്നു. വിയറ്റ്നാമിലെ തീവ്രമായ പോരാട്ടത്തിൽ റാംബോ ഗറില്ലാ യുദ്ധത്തിലും അതിജീവനത്തിലും വിദഗ്ദ്ധനാണെന്ന് ട്രോട്ട്മാൻ സ്ഥിരീകരിക്കുന്നു; അതുപോലെ, റാംബോയെ ചുറ്റളവിലൂടെ തെന്നിമാറി അടുത്ത പട്ടണത്തിലേക്ക് രക്ഷപ്പെടാൻ അനുവദിക്കണമെന്ന് അദ്ദേഹം ഉപദേശിക്കുകയും നിർദ്ദേശിക്കുകയും ചെയ്യുന്നു - അതുവഴി സ്ഥിതിഗതികൾ വിശദീകരിക്കുന്നു - പിന്നീട് സമാധാനപരമായി കീഴടങ്ങാൻ അനുവദിക്കുക. റാംബോയെ പ്രതീക്ഷയില്ലാതെ മറികടക്കുന്നുവെന്ന് ആത്മവിശ്വാസത്തോടെ ടീസൽ നിരസിച്ചു. രക്ഷപ്പെടുന്നതിനിടെ മോഷ്ടിച്ച പോലീസ് റേഡിയോയിൽ - റാംബോയുമായി ബന്ധപ്പെടാൻ ട്രൗട്ട്മാനെ ടീസൽ അനുവദിക്കുന്നു - സമാധാനപരമായി കീഴടങ്ങാൻ അവനെ പ്രേരിപ്പിക്കാൻ ശ്രമിക്കുക. റാംബോ ട്രോട്ട്മാന്റെ ശബ്ദം തിരിച്ചറിഞ്ഞെങ്കിലും ഉപേക്ഷിക്കാൻ വിസമ്മതിച്ചു, ടീസലിനെയും അദ്ദേഹത്തിന്റെ പ്രതിനിധികളെയും ദുരുപയോഗം ചെയ്തതിനെ അപലപിക്കുകയും തൂക്കിലേറ്റുന്നതിന് മുമ്പ് "അവർ ആദ്യത്തെ രക്തം വരച്ചു" എന്ന് ശ്രദ്ധിക്കുകയും ചെയ്തു.
കോർ‌ഡണിലൂടെ വഴുതിവീഴാൻ‌ ശ്രമിക്കുന്ന റാം‌ബോ വേട്ടയാടുന്ന ഒരു ആൺകുട്ടിയെ അത്ഭുതപ്പെടുത്തുന്നു; പിന്തുടരുന്നവരെ അലേർട്ട് ചെയ്യുന്ന ആൺകുട്ടിയെ ഉപദ്രവിക്കാൻ അവൻ വിസമ്മതിക്കുന്നു. ഉപേക്ഷിക്കപ്പെട്ട ഒരു ഖനിയുടെ പ്രവേശന കവാടത്തിൽ ഒരു ദേശീയ ഗാർഡ് ഡിറ്റാച്ച്മെന്റ് റാംബോയെ കോർണർ ചെയ്യുന്നു. ഉത്തരവുകൾക്കെതിരെ, അവർ ഒരു റോക്കറ്റ് ഉപയോഗിക്കുന്നു, പ്രവേശന കവാടം തകർക്കുകയും റാംബോയെ കൊല്ലുകയും ചെയ്യുന്നു. അദ്ദേഹം അതിജീവിച്ച് മറ്റൊരു വഴി കണ്ടെത്തുന്നു, ഒരു M60 മെഷീൻ ഗൺ, വെടിമരുന്ന് എന്നിവയുമായി സപ്ലൈ ട്രക്ക് ഹൈജാക്ക് ചെയ്ത് പട്ടണത്തിലേക്ക് മടങ്ങുന്നു. പിന്തുടരുന്നവരെ വ്യതിചലിപ്പിക്കാൻ, അദ്ദേഹം ഒരു ഗ്യാസ് സ്റ്റേഷൻ blow തി, പട്ടണത്തിന്റെ ഭൂരിഭാഗം ശക്തിയും വെടിവയ്ക്കുന്നു, പോലീസ് സ്റ്റേഷന് സമീപമുള്ള ഒരു തോക്ക് കട നശിപ്പിക്കുന്നു. റാംബോയുമായി ഷെരീഫ് പൊരുത്തപ്പെടുന്നില്ലെന്ന് അറിഞ്ഞ ട്രോട്ട്മാൻ, ടീസലിനെ രക്ഷപ്പെടാൻ പ്രേരിപ്പിക്കാൻ ശ്രമിക്കുന്നു, പക്ഷേ അവഗണിക്കപ്പെടുന്നു.
റാംബോ പോലീസ് സ്റ്റേഷന്റെ മേൽക്കൂരയിൽ ടീസലിനെ കണ്ടെത്തുന്നു, അവർ ഒരു ചെറിയ വെടിവയ്പിൽ ഏർപ്പെടുന്നു, ടീസൽ ഷോട്ട് അവസാനിച്ച് സ്കൈലൈറ്റിലൂടെ വീഴുന്നു. റാംബോ അവനെ കൊല്ലാൻ തയ്യാറെടുക്കുമ്പോൾ, ട്രോട്ട്മാൻ പ്രത്യക്ഷപ്പെടുകയും റാംബോയ്ക്ക് കീഴടങ്ങുന്നില്ലെങ്കിൽ വെടിവെയ്ക്കുമെന്ന് മുന്നറിയിപ്പ് നൽകുകയും ചെയ്യുന്നു, ഗ്രീൻ ബെറെറ്റിലെ തന്റെ എലൈറ്റ് യൂണിറ്റിന്റെ അവസാനത്തെ അതിജീവനമാണ് താനെന്ന് ഓർമ്മപ്പെടുത്തുന്നു. റാംബോ കണ്ണുനീരൊഴുക്കി വിയറ്റ്നാമിലെ തന്റെ അനുഭവത്തെക്കുറിച്ചും തിരിച്ചെത്തിയതിനുശേഷവും സംസാരിക്കുന്നു. ടീസലിനെ ഒരു ആശുപത്രിയിലേക്ക് കൊണ്ടുപോകുന്നു, റാംബോ ട്രോട്ട്മാന് കീഴടങ്ങുകയും കസ്റ്റഡിയിലെടുക്കുകയും ചെയ്യുന്നു.
നിർമ്മാണം
1972 ൽ പ്രസിദ്ധീകരിച്ച ഡേവിഡ് മോറെൽ ഈ നോവൽ എഴുതിയപ്പോൾ, നിർമ്മാതാക്കൾ ആദ്യം സ്റ്റീവ് മക്വീനെ പരിഗണിച്ചിരുന്നുവെങ്കിലും 1975 മുതൽ വിയറ്റ്നാമിലെ ഒരു മുതിർന്ന കളിക്കാരനായി അഭിനയിക്കാൻ അദ്ദേഹത്തിന് പ്രായമില്ലെന്ന് കരുതിയതിനാൽ അദ്ദേഹത്തെ നിരസിച്ചു. ഷെരീഫ് ടീസലിന്റെ വേഷത്തിനായി, നിർമ്മാതാക്കൾ അക്കാദമി അവാർഡ് ജേതാക്കളായ ജീൻ ഹാക്ക്മാൻ, റോബർട്ട് ഡുവാൽ എന്നിവരെ സമീപിച്ചെങ്കിലും ഇരുവരും ഈ ഭാഗം നിരസിച്ചു. മറ്റൊരു ഓസ്കാർ ജേതാവായ ലീ മാർവിൻ കേണൽ ട്രോട്ട്മാന്റെ ഭാഗം നിരസിച്ചു. ഒടുവിൽ കിർക്ക് ഡഗ്ലസിനെ നിയമിച്ചു, പക്ഷേ ഷൂട്ടിംഗ് ആരംഭിക്കുന്നതിന് തൊട്ടുമുമ്പ്, സ്ക്രിപ്റ്റ് തർക്കത്തിൽ കേണൽ ട്രോട്ട്മാന്റെ വേഷം ഡഗ്ലസ് ഉപേക്ഷിച്ചു; പുസ്തകം ചെയ്തതുപോലെ സിനിമ അവസാനിക്കണമെന്ന് ഡഗ്ലസ് ആഗ്രഹിച്ചു (റാംബോയും ടീസലും പരസ്പരം മാരകമായി മുറിവേൽപ്പിച്ചു, ട്രോട്ട്മാൻ റാംബോയെ ഒരു കിൽ ഷോട്ട് ഉപയോഗിച്ച് പൂർത്തിയാക്കി, തുടർന്ന് ഷെരീഫിന്റെ അവസാന നിമിഷങ്ങളിൽ മരിക്കുന്ന ടീസലിനൊപ്പം ഇരിക്കുന്നു). റോക്ക് ഹഡ്‌സണെ സമീപിച്ചെങ്കിലും താമസിയാതെ ഹൃദയ ശസ്ത്രക്രിയയ്ക്ക് വിധേയനാകുകയും സ്റ്റാലോണിനൊപ്പം പ്രവർത്തിക്കാനുള്ള അവസരം നഷ്ടപ്പെടുകയും ചെയ്തു. പകരക്കാരനായി റിച്ചാർഡ് ക്രെന്നയെ വേഗത്തിൽ നിയമിച്ചു; ട്രട്ട്മാന്റെ വേഷം മുതിർന്ന കഥാപാത്രത്തിന്റെ ഏറ്റവും പ്രശസ്തമായ കഥാപാത്രമായി മാറി, അദ്ദേഹത്തിന്റെ അഭിനയത്തിന് നിരൂപക പ്രശംസ ലഭിച്ചു.
1981 ലെ ശൈത്യകാലത്ത് കാനഡയിലെ ബ്രിട്ടീഷ് കൊളംബിയയിലാണ് ഈ സിനിമ ചിത്രീകരിച്ചത്. [4] സിനിമയിലെ ടൗൺ രംഗങ്ങൾ ഹോപ്, അടുത്തുള്ള ഒഥല്ലോ ടണലുകൾ എന്നിവയിൽ ചിത്രീകരിച്ചിരിക്കുന്നു, [6] ചിത്രത്തിന്റെ ബാക്കി ഭാഗങ്ങൾ ഗോൾഡൻ ഇയേഴ്‌സ് പ്രൊവിൻഷ്യൽ പാർക്കിലും പിറ്റ് മെഡോസിലെ പിറ്റ് തടാകത്തിലും ചിത്രീകരിച്ചു. സിനിമയിൽ ഉപയോഗിച്ച ആയുധങ്ങൾ കാനഡയിലേക്ക് ഇറക്കുമതി ചെയ്യേണ്ടിവന്നു. ഇറക്കുമതി ചെയ്ത 50 ഓളം തോക്കുകൾ ചിത്രീകരണത്തിനിടയിൽ മോഷ്ടിക്കപ്പെട്ടു.
സംഗീതം
"ഇറ്റ്സ് എ ലോംഗ് റോഡ്" എന്ന തീം കഥാപാത്രത്തിന് ഒരു പുതിയ മാനം നൽകി, കൂടാതെ ചിത്രത്തിന്റെ മൂന്ന് തുടർച്ചകളിലും ആനിമേറ്റഡ് സ്പിൻ-ഓഫിലും ചിത്രത്തിന്റെ സ്കോർ രചിക്കുകയും നടത്തുകയും ചെയ്തു. ശബ്‌ദട്രാക്ക് യഥാർത്ഥത്തിൽ എൽ‌പിയിൽ‌ റീജൻ‌സി ലേബൽ‌ പുറത്തിറക്കി, എന്നിരുന്നാലും കൂടുതൽ‌ സംതൃപ്‌തമായ ശ്രവണത്തിനായി ഇത് ക്രമത്തിൽ‌ നിന്നും എഡിറ്റുചെയ്‌തു. സിഡിയിൽ ഒരു അധിക ട്രാക്ക് ("പവർ ഇല്ല") ഉപയോഗിച്ച് ആൽബം രണ്ടുതവണ പുനർവിതരണം ചെയ്തു, ആദ്യം ഇൻട്രാ റെക്കോർഡിന്റെ പ്രാരംഭ ശീർഷകങ്ങളിലൊന്നായും പിന്നീട് വാറസ് സരബന്ദെ സമാനമായ റിലീസായും. ഒറിജിനൽ ആൽബത്തിന്റെ പുനർനിർമ്മിച്ച പതിപ്പിനൊപ്പം (കരോൾകോ ലോഗോ [മുമ്പ് ലാ-ലാ ലാൻഡ് റെക്കോർഡിന്റെ എക്‌സ്ട്രീം പ്രിജുഡിസ് ആൽബത്തിൽ പുറത്തിറക്കിയിരുന്നു) റാംബോ: ഫസ്റ്റ് ബ്ലഡ് പാർട്ട് II എന്നിവയ്ക്കൊപ്പം 2 സിഡി സെറ്റിൽ പൂർണ്ണ സ്‌കോർ പുറത്തിറക്കി. ട്രെയിലർ സംഗീതം ചേർത്തു), 2010 നവംബർ 23 ന് അവരുടെ MAF പരിധിയില്ലാത്ത ശീർഷകങ്ങളിലൊന്നായി.
പുറം കണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:ആക്ഷൻ ചലച്ചിത്രങ്ങൾ വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ
ദ ബോ
കഥാസംഗ്രഹം
അറുപത് വയസ്സായ ഒരു മീൻപിടുത്തക്കാരനും 16 വയസ്സായ ഒരു പെൺകുട്ടിയും തമ്മിലുള്ള ബന്ധമാണീ സിനിമയുടെ കാതൽ. പുറം കടലിൽ നങ്കൂരമിട്ടിരിക്കുന്ന ഒരു പഴഞ്ചൻ ബോട്ടിലാണിരുവരുടേയും ജീവിതം. പെൺകുട്ടിയെ പുറംഅംലോകവുമായി ബന്ധപ്പെടുത്താതെയാണയാൾ വളർത്തുന്നത്. ഇടക്ക് ഒറു തോണിയിൽ അയാൾ കരയിലേക്ക് പോകും സാധനങ്ങൾ വാങ്ങാൻ. ചൂണ്ടയിട്ടു മീൻപിടിക്കുന്ന ഹോബിക്കാർക്ക് അതിനുള്ള സ്ഥലമായി തന്റെ ബോട്ട് വിട്ട്കൊടുത്ത് കിട്ടുന്ന വരുമാനമാണയാളുടെ ജീവിത മാർഗ്ഗം. അമ്പെയ്തിൽ അഗ്രഗണ്യനായ ആയാൾ പെൺകുട്ടിക്ക് എപ്പോഴും കാവലുണ്ട്. പെൺകുട്ടി പ്രായപൂർത്തിയായാൽ അവളെ വിവാഹം ചെയ്യാനുള്ള ഒരുക്കത്തിലാണയാൾ. മറ്റു കിം കി ഡുക് ചിത്രങ്ങൾ പോലെതന്നെ വളരെ കുറച്ച സംഭാഷണങ്ങളേ ഈ ചിത്രത്തിലും ഉപയോഗിച്ചിട്ടുള്ളൂ.
പുറമെ നിന്നുള്ള കണ്ണികൾ
വർഗ്ഗം:ദക്ഷിണ കൊറിയൻ ചലച്ചിത്രങ്ങൾ വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
അയ്യന്തോൾ കാർത്ത്യായനി ക്ഷേത്രം
തൃശ്ശൂർ നഗരപരിധിക്കകത്ത് അയ്യന്തോൾ ദേശത്ത് സ്ഥിതിചെയ്യുന്ന ഒരു ദേവീക്ഷേത്രമാണ് അയ്യന്തോൾ ശ്രീ കാർത്ത്യായനീദേവിക്ഷേത്രം. വൈഷ്ണവാംശഭൂതനായ പരശുരാമൻ പ്രതിഷ്ഠിച്ചതെന്ന് വിശ്വസിക്കപ്പെടുന്ന 108 ദുർഗ്ഗാക്ഷേത്രങ്ങളിൽ ഒന്നാണിത്. കാർത്ത്യായനി ദേവിയാണ് പ്രതിഷ്ഠ. കുമാരനല്ലൂരിലേതുപോലെ അഞ്ജനകല്ലുകൊണ്ടാണ് ഇവിടുത്തെ പ്രതിഷ്ഠ. നിൽക്കുന്ന രൂപത്തിലുള്ള വിഗ്രഹത്തിന് നാലുകൈകളുണ്ട്. ശംഖ്, ചക്രം, പദ്മങ്ങൾ എന്നിവയാണ് ദേവിയുടെ കൈയിലുള്ളത്. കിഴക്കോട്ടാണ് ദർശനം. ഇത് പഞ്ചലോഹം കൊണ്ട് പൊതിഞ്ഞിട്ടുണ്ട്. ദർശനവശമായ കിഴക്ക് ചെറിയ നടപ്പുരയും ഗോപുരവുമുണ്ട്. ഗണപതി മാത്രമാണ് ഉപപ്രതിഷ്ഠ. ചെമ്പൂക്കാവു് കാർത്ത്യായനി ഭഗവതി ഈ ദേവിയുടെ അനുജത്തിയാണെന്നാണ് വിശ്വാസം. കൃഷ്ണനാണെന്നു കരുതി കംസൻ കാലിൽ പിടിച്ച് കല്ലിൽ അടിക്കാൻ ഒരുങ്ങിയപ്പോൾ പറന്നുയർന്ന ദേവി ഇറങ്ങിയതിവിടെയാണെന്നു പറയുന്നു. കംസന്റെ തോൾഭാഗത്തെത്തിയപ്പോഴാണ് ദേവി പറന്നുയർന്നതെന്ന് പറയപ്പെടുന്നു. അതിനാൽ അപ്പോൾ കംസൻ 'അയ്യോ എന്റെ തോളേ!' എന്നുപറഞ്ഞു നിലവിളിച്ചുവെന്നും അതാണ് പിന്നീട് ലോപിച്ച് അയ്യന്തോളായതെന്നും പറയപ്പെടുന്നു.
തൃശ്ശൂർ പൂരവും വൃശ്ചികമാസത്തെ തൃക്കാർത്തികയുമാണ് ഇവിടെ വിശേഷമായി ആഘോഷിക്കുന്നത്.
പൂരദിവസം പുലർച്ചെ മൂന്നു മണിക്ക് ദേവിക്ക് ആറാട്ടാണ്. പിന്നീടുള്ള പൂജകളും കഴിഞ്ഞ് ഏഴുമണിയോടെ വടക്കുംനാഥനിലേക്ക് പുറപ്പെടും. വഴിനിറയെ വിവിധ വസ്തുക്കൾ നിറച്ച പറകളും ഏയു വാങ്ങി, മൂന്ന് ആനകളും നാദസരവുമായാണ് പുറപ്പാട്. കോട്ടപ്പുറത്തെത്തുമ്പോൾ ആനകൾ ഏഴാകുന്നു. 11മണിയോടെ നടുവിലാലിൽ നിന്നും പടിഞ്ഞാറേ ഗോപുരം വഴി ക്കടന്ന് വടക്കുംനാഥനെ വണങ്ങി തെക്കേ ഗോപുരം വഴി പുറത്തിറങ്ങി, അയ്യന്തോളേക്ക് തിരിച്ച് 1.30ഓടെ അമ്പലത്തിലെത്തും.
രാത്രി എട്ടിനു് വടക്കുംനാഥനിലേക്ക് വീണ്ടും പുറപ്പെടുന്ന ദേവി പന്ത്രണ്ടുമണിയോടെ വടക്കുംനാഥനെ വണങ്ങിയിറങ്ങി നടുവിൽ മഠത്തിലെ ആറാട്ടും കഴിഞ്ഞ് ക്ഷേത്രത്തിൽ തിരിച്ചെത്തെമ്പോൾ കാലത്ത് ഏഴുമണി കഴിയും.
അവലംബം
വർഗ്ഗം:തൃശ്ശൂർ പൂരം വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
ഇരാവതി കാർവെ
ഒരു നരവംശ ശാസ്ത്രജ്ഞയാണ് ഇരാവതി കാർവെ ( ജനനം:ഡിസം:15,1905, മരണം: ആഗ്ഗസ്റ്റ് 11 1970) ബർമ്മ ( മ്യാൻമർ)യിൽ ജനിച്ചു. ജനന സ്ഥലത്തെ ഒരു നദിയുടെ പേരാണ് ‘ഇരാവതി’. പിന്നീട് മഹാരാഷ്ട്രയിലെ പൂനയിലാണ് വളർന്നത്. മുംബെ സർവ്വകലാശാലയിൽ നിന്നു 1928 ൽ സാമൂഹ്യശാസ്ത്രത്തിൽ  മാസ്റ്റർ ബിരുദവും ,1930 ൽ ജർമ്മനിയിലെ കൈസർ വിൽഹെം സർവ്വകലാശാലയിൽ നിന്നും നരവംശ ശാസ്ത്രത്തിൽ ഡോക്ടറേറ്റും നേടി. പുനെയിലെ ഡക്കാൻ കോളേജിലെ നരവംശ ശാസ്ത്ര വകുപ്പിന്റെ മേധാവിയായി വർഷങ്ങളോളം അവർ സേവനം അനുഷ്ഠിച്ചിട്ടുണ്ട്.
ആദ്യകാല ജീവിതം
ചിത്പവൻ കുടുംബത്തിലായിരുന്നു ഇരാവതി ജനിച്ചത്. പിതാവ് ബർമ്മാ കോട്ടൺ കമ്പനിയിലെ ഒരു ഉദ്യോഗസ്ഥനായിരുന്നു. പൂനെയിലെ ഹുസുർപുഗയിലുള്ള സ്കൂളിലായിരുന്നു പ്രാഥമിക വിദ്യാഭ്യാസം. 1926 ൽ ഫെർഗൂസൺ കോളേജിൽ നിന്നും തത്ത്വശാസ്ത്രത്തിൽ ബിരുദം കരസ്ഥമാക്കി. 1928 ൽ ബോംബെ സർവ്വകലാശാലയിൽ നിന്നും ബിരുദാനന്തബിരുദം നേടി. ജർമ്മനിയിലെ കൈസർ വിൽഹെം ഇൻസ്റ്റിറ്റ്യൂട്ടിൽ നിന്നും ഇരാവതി ഡോക്ടറേറ്റും കരസ്ഥമാക്കി.
സ്കൂളിൽ രസതന്ത്ര അധ്യാപകനായിരുന്ന ദിൻകറിനെയാണ് ഇരാവതി വിവാഹം ചെയ്തത്.
ഔദ്യോഗിക ജീവിതം
ശ്രീമതി നദീഭായി ദാമോദർ ഥാക്കറെ വനിതാ സർവ്വകലാശാലയിൽ അഡ്മിനിസ്ട്രേഷൻ വിഭാഗത്തിലായിരുന്നു ഇരാവതി ആദ്യമായി ജോലി ചെയ്തിരുന്നത്. അതോടൊപ്പം തന്നെ മറ്റു ചില വിദ്യാഭ്യാസസ്ഥാനങ്ങളിൽ അധ്യാപകജോലിയും ചെയ്തിരുന്നു. 1939 ൽ പൂനെ സർവ്വകലാശാലക്കു കീഴിലുള്ള ഡെക്കാൺ കോളേജിൽ സോഷ്യോളജി വിഭാഗത്തിൽ റീഡറായി ജോലിയിൽ പ്രവേശിച്ചു. ഡെക്കാൺ കോളേജിലെ വകുപ്പു മേധാവിയായിട്ടാണ് ഇരാവതി ഉദ്യോഗത്തിൽ നിന്നും വിരമിക്കുന്നത്.
നരവംശശാസ്ത്രം കൂടാതെ നിരവധി വിഷയങ്ങളിൽ താൽപര്യങ്ങളുള്ള വ്യക്തിയായിരുന്നു ഇരാവതി കാർവെ. നാടൻ പാട്ടുകളും, വിവർത്തനങ്ങളും അവരുടെ പ്രവർത്തനമേഖലകളിൽ പെടുന്നു.
അവലംബം
വർഗ്ഗം:നരവംശശാസ്ത്രജ്ഞർ വർഗ്ഗം:മറാഠി സാഹിത്യകാരന്മാർ വർഗ്ഗം:1905-ൽ ജനിച്ചവർ വർഗ്ഗം:ഡിസംബർ 15-ന് ജനിച്ചവർ വർഗ്ഗം:1970-ൽ മരിച്ചവർ വർഗ്ഗം:ഓഗസ്റ്റ് 11-ന് മരിച്ചവർ
ഏഷ്യാനെറ്റ് ന്യൂസ്‌
1992ലാണ് ഏഷ്യാനെറ്റ് തുടങ്ങിയത്.ഈ ചാനലിൽ തന്നെയാണ് ഇന്ത്യിലെ ആദ്യ സർക്കാറിതര തത്സമയ വാർത്ത സംപ്രഷണം ചെയ്തത് ഏഷ്യാനെറ്റ് കമ്മ്യൂണിക്കേഷന്റെ കീഴിൽ പ്രവർത്തിച്ചിരുന്ന ഈ ചാനൽ ഇപ്പോൾ പ്രധാന ചാനലിൽ നിന്ന് വേറിട്ട് നിൽക്കുന്നു. ഏഷ്യാനെറ്റ് ന്യൂസ് നെറ്റ്വർക്ക് പ്രൈവറ്റ് ലിമിറ്റഡ് ആണ് ഇപ്പോൾ ഇത് നിയന്ത്രിക്കുന്നത്. ഈ ചാനൽ ഏഷ്യാനെറ്റ് ഗ്ലോബൽ എന്ന പേരിലായിരുന്നു പ്രവർത്തനം തുടങ്ങിയത്. പിന്നീട് പേര്‌ മാറ്റുകയായിരുന്നു. ഏഷ്യാനെറ്റിന്റെ രണ്ടാമത്തെ ചാനലാണ് ഇത്.
1992ലാണ് ഏഷ്യാനെറ്റ് തുടങ്ങിയത്.ഈ ചാനലിൽ തന്നെയാണ് ഇന്ത്യിലെ ആദ്യ സർക്കാറിതര തത്സമയ വാർത്ത സംപ്രഷണം ചെയ്തത്.1995 സെപ്റ്റംമ്പർ 30ന് ഫിലിപ്പൻസിലെ സൂബിക്ക് ബേയിലെ അപ്പലിങ്ക് സ്റ്റേഷനിൽ നിന്നാണ് വൈകുന്നരം 7.30ന് ആദ്യ വാർത്ത തൽസമയം അവതരിപ്പിച്ചത്.തിരുവനന്തപുരം ആയുർവേദ കോളേജിനടുത്തെ റോസ് കോട്ടേജെന്ന വാടക കെട്ടിടത്തിലെ പരിമിത സംവിധാനമുള്ള വാർത്ത കേന്ദ്രത്തിലായിരുന്നു ന്യുസ് ഡെസ്കും ബ്യുറോയും. വാർത്തകൾ ഫാക്സ് ചെയ്തായിരുന്നു എത്തിച്ചിരുന്നത്.നാട്ടിൽ നിന്നുള്ള ദൃശ്യങ്ങൾ വിമാനമാർഗ്ഗം,ഏറെ പ്രയാസപ്പെട്ടാണ് അങ്ങകലെ സൂബിക് ബേയിൽ എത്തിച്ചിരുന്നത്.അതിനാൽ തന്നെ അന്നന്നത്തെ ദൃശ്യം പോയിട്ട് തലേന്നത്തെ ദൃശ്യങ്ങൾ പോലും കേരളത്തിലേത് വാർത്തകളിൽ കണ്ടിരുന്നില്ല. പക്ഷേ പല മാർഗ്ഗത്തിലൂടെയും വാർത്തകൾ തത്സമയം ലഭ്യമായിരുന്നു.